
	讬讻讜诇 讬讛讗 拽讜讚诐 诇讘谉. 驻专讬讘''诐 讬讛讗 拽讜讚诐 诇讘谉 讜诇讗 诇讗讞 讻讚诪住讬拽 讘转专 讛讻讬 讚讗讚专讘讛 诪专讘讛 讗谞讬 讗转 讛讗讞 砖讻谉 拽诐 转讞转 讗讞讬讜 诇讬讘讜诐 讜诇讗 驻专讬讱 讛砖转讗 砖讬拽讚讜诐 讗讘 诇讘谉 讚讛讗 驻砖讬讟讗 诇讬讛 诇讛讗讬 转谞讗 砖讗讬谉 诇讛拽讚讬诪讜 讗诇讗 诇讗讞讚 诪讛谉 讗讜 诇讗讞 讗讜 诇讘谉 讜诇讗讜 诇转专讜讬讬讛讜 讚讛讗 讗讬 诇讗讜 谞讻转讘 砖讗专讜 诇讗 讛讬讬谞讜 诪拽讚讬诪讬谉 讗驻讬' 诇讗讞讚 砖讛专讬 讛讗讘 讗讬谞讜 拽诐 转讞转 讘谞讜 诇砖讜诐 讚讘专 讜诇讻讱 讛砖转讗 讚讻转讘 砖讗专讜 讚讬 讗诐 谞拽讚讬诪谞讜 诇讗讞讚 诪讛谉 讜讘讝讛 谞讜砖讗 讜谞讜转谉 讗讬讝讛 诪讛谉 拽专讜讘 讬讜转专 讗讞 讗讜 讘谉 讜谞拽讚讬诪谞讜 诇诪专讜讞拽 砖讘讛谉 讜讗讬谉 谞专讗讛 驻讬专讜砖讜 讻诇诇 讚讻讬讜谉 讚讗讬谉 住讘专讗 诇讛拽讚讬诪讜 讗诇讗 诇讗讞讚 诪讛谉 诪讛 爪专讬讱 诇讚专砖讗 讚讛拽专讜讘 拽专讜讘 诪住讘专讗 讬砖 诇讬 诇讛拽讚讬诪讜 诇讗讞 讬讜转专 诪诇讘谉 讻讚诪住讬拽 讻诇讜诐 讬砖 讬讘讜诐 讗诇讗 讘诪拽讜诐 砖讗讬谉 讘谉 讜谞专讗讛 诇驻专砖 讚讛砖转讗 拽讗诪专 讬讻讜诇 讬拽讚讜诐 讗祝 诇讘谉 讚诪讚讻转讘 砖讗专讜 诇讛拽讚讬诐 讗拽讚诪讜谞讬讛 诇讻诇 讛讻转讜讘 讘驻专砖讛 转诇诪讜讚 诇讜诪专 讛拽专讜讘 讗诇讬讜 讚拽专讜讘 拽讜讚诐 讜诪讛 专讗讬转 讚诪讜拽诪转 讛拽专讜讘 诇讘谉 讜砖讗专讜 诇讛拽讚讬诐 诇讗讞 讗讬诪讗 讗讬驻讻讗: 讬讻讜诇 讬讛讗 拽讜讚诐 诇讘谉. 讜讗诐 转讗诪专 讗诐 讻谉 诇讗 讬讬专砖讜 讘谉 讜讘转 讜讗讞 诇注讜诇诐 讗诐 讛讗讘 拽讜讚诐 诇讘谉 砖讛专讬 讛讗讘 讬讜专砖讜 讘拽讘专 讜讗诐 讬拽讚讜诐 讗讘讬 讛诪转 诇讘谞讜 讜诇讘转讜 讜诇讗讞讬讜 讬拽讚讜诐 讗讞专讬讜 讗讘讬 讗讘讬讜 讚谞讞诇讛 诪诪砖诪砖转 讜讛讜诇讻转 注讚 专讗讜讘谉 讻讚谞驻拽讗 诇讬讛 诇拽诪谉 (讚祝 拽讟讜:) 讜讬砖 诇讜诪专 讚讗讬讻讗 诇讗讜拽讜诪讬 诇拽专讗 讚讬讜专砖讬谉 讘谉 讜讘转 讜讗讞 讘讘谉 讚讙专 讜讘讘谉 讘谞讜 砖诇 讙专 讻讚讬 诇拽讬讬诐 砖讬讬专砖谞讜 讗讞讬 讗讘讬讜 讗讬 谞诪讬 讛讬讻讗 讚讗讬讻讗 讘谉 讜讘转 讗讜 讗讞 诇讗 谞讗诪专 讚诪诪砖诪砖转 讜讛讜诇讻转 讻讬讜谉 讚讚专讬砖 诪拽专讗 诇拽诪谉 (讚祝 拽讟:) 砖讗讬谉 诇讱 诪注讘讬专 谞讞诇讛 诪砖讘讟 诇砖讘讟 讗诇讗 讘转 讛讜讗讬诇 讜讘谞讛 讜讘注诇讛 讬讜专砖讛 讚讗诐 讻谉 谞诪爪讗 讻诇 谞讞诇讜转 诪注讘讬专讜转 诪砖讘讟 诇砖讘讟 讚诪诪砖诪砖转 谞讞诇讛 注讚 讬注拽讘 讗讘讬谞讜 讜诪讜专讬砖 诇讻诇 讬砖专讗诇 讻讬讜谉 砖讛讗讘讜转 拽讜讚诪讬谉 诇讘谉 讜诇讘转 讜诇讗讞 专砖讘''讗 讜讗诐 转讗诪专 讗讞讬 讗讘讬讜 讚讻转讘 专讞诪谞讗 诇诪讛 诇讬 转讬驻讜拽 诇讬 诪讗讬谉 诇讜 注讬讬谉 注诇讬讜 讚讚专砖讬' 诪讬谞讛 诇拽诪谉 (讚祝 拽讟讜.) 讚谞讞诇讛 诪诪砖诪砖转 讜讘讗讛 讜转讬专抓 专讬讘''诐 讚讻转讘讬讛 诇讗砖诪讜注讬谞谉 讚拽专讗讬 砖诇讗 讻住讚专谉 讻转讬讘讬 讚讗讬 诇讗 讻转讘 讗讞讬 讗讘讬讜 讛讜讬 讗诪讬谞讗 讚讻住讚专谉 讻转讬讘讬 讜讗讞讬 讛诪转 拽讜讚诪讬谉 诇讗讘 讗讘诇 讛砖转讗 讚讻转讘 讗讞讬 讗讘讬讜 注诇 讻专讞讱 诇讗 谞讻转讘 砖讗专讜 讗诇讗 诇讛拽讚讬诪讜 诇讗讞讬谉 讚诇讛拽讚讬诪讜 诇讗讞讬 讛讗讘 诇讗 讗讬爪讟专讬讱 讻讚讗诪专讬谞谉 诇拽诪谉 讜拽砖讬讗 诇专''讬 讛转讬谞讞 诇诪讗谉 讚讗诪专 拽专讗讬 诇讗讜 讻住讚专谉 讻转讬讘讬 讗诇讗 诇诪讗谉 讚讗诪专 讻住讚专谉 讻转讬讘讬 讗诪讗讬 讻转讘 讗讞讬 讛讗讘 讜注讜讚 拽砖讬讗 诇专砖讘''讗 讚讗驻讬诇讜 诇诪讗谉 讚讗诪专 砖诇讗 讻住讚专谉 讻转讬讘讬 诇讗 讗讬爪讟专讬讱 诇诪讻转讘 讗讞讬 讛讗讘 讚注诇 讻专讞讱 诇讗 谞讻转讘 砖讗专讜 讗诇讗 诇讛拽讚讬诪讜 诇讗讞讬讜 讚讘注''讗 诇诪讗讬 讻转讘讬' 专讞诪谞讗 讚讗讬 诇讗砖诪讜注讬谞谉 讚讛讬讻讗 讚诇讬讻讗 讘谉 讜讘转 讜讗讞 砖讛讜讗 讬讜专砖 驻砖讬讟讗 讗诇讗 诪讗谉 诇讬专转 讗讟讜 讘专 拽砖讗 讚诪转讗 诇讬专转 讻讚讗诪专讬谞谉 诇拽诪谉 (讚祝 拽讬:) 讜诇讬讻讗 诇诪讬诪专 讗讬 诇讗讜 讚讻转讘 讗讞讬 讛讗讘 讛讜讛 讗诪讬谞讗 讚讗讬爪讟专讬讱 砖讗专讜 诇讗砖诪讜注讬谞谉 砖讛讗讞讬谉 拽讜讚诪讬谉 诇讗讘 讚讗讬 诇讗 讛讜讛 讻转讘 砖讗专讜 讛讜讛 讗诪讬谞讗 讚讗讘 拽讜讚诐 诇讗讞讬讜 讚讗讬 讛讬讬谞讜 讗讜诪专讬诐 讚讗讘 拽讜讚诐 诇讗讞讬讜 诇讗 诇讻转讜讘 专讞诪谞讗 诇讗 讗讘 讜诇讗 讗讞讬 讛讗讘 讜注讜讚 讚讻讜诇讛 砖诪注转讬谉 讗谞讜 讚讜讞拽讬谉 诇诪爪讜讗 驻住讜拽 诪谞讗 诇谉 讚讗讘 拽讜讚诐 诇讗讞讬讜 诪砖讜诐 讚诪住讘专讗 讗讬转 诇谉 诇诪讬诪专 讚讗讞讬讜 拽讚诪讬 讜讗讜专''讬 讚诪讗讬谉 诇讜 诇讗 讛讜讛 砖诪注讬谞谉 谞讞诇讛 诪诪砖诪砖转 诇诪注诇讛 讗诇讗 诇诪讟讛 讻讙讜谉 讘谉 讛讘谉 讜讘转 讛讘谉 讜讘谉 讘转 讛讘谉 讗注''讙 讚注诇讛 讗诪专 诇拽诪谉 讚谞讞诇讛 讛讜诇讻转 讜诪诪砖诪砖转 注讚 专讗讜讘谉 讚讛讬讬谞讜 诇诪注诇讛 讗讛讗讬 拽专讗 讚讗讞讬 讗讘讬讜 住诪讬讱 讜讗''转 讜讗讞讬谉 讚讻转讘 专讞诪谞讗 诇诪讛 诇讬 讻讬讜谉 讚谞讞诇讛 诪诪砖诪砖转 注讚 专讗讜讘谉 讬专砖 讛讗讘 讘拽讘专 诇讛谞讞讬诇 诇讘谞讬讜 讛谞讜转专讬诐 讜讬''诇 讚讗讬 诇讗 讻转讘 讗讞讬谉 讛''讗 砖讛讗讘 拽讜讚诐 诇讘转 讚讗讬转 诇谉 诇讗拽讚讜诪讬 讗讘 诇讞讚 诪讛谞讱 讚讻转讬讘讬 讘讛讚讬讗 讘拽专讗: 砖讻谉 拽诐 转讞转 讗讘讬讜 诇讬注讚讛 讜诇砖讚讛 讗讞讜讝讛. 讛''讛 讚讛''诪 诇诪谞拽讟 谞诪讬 讜诇注讘讚 注讘专讬: 讻诇讜诐 讬砖 讬讘讜诐 讗诇讗 讘诪拽讜诐 砖讗讬谉 讘谉. 讗讬谉 诇驻专砖 讚诇讗 注讚讬祝 诇注谞讬谉 讬讘讜诐 讘谉 诪讗讞 讗诇讗 讻诇讜诪专 讛谉 砖讜讬谉 诇注谞讬谉 讬讘讜诐 讜讗''讻 讛讻讬 谞诪讬 注讚讬祝 讘谉 诪讗讞 诪砖讜诐 讚拽诐 转讞转 讗讘讬讜 诇讬注讚讛 讜诇砖讚讛 讗讞讜讝讛 讚注诇 讻专讞讱 诇拽诪谉 讙讘讬 讘转 诇讗 讗驻砖专 诇驻专砖 讻谉 讚讗诪专讬谞谉 讻讬讜谉 讚诇注谞讬谉 讬讘讜诐 讻讬 讛讚讚讬 谞讬谞讛讜 诇注谞讬谉 谞讞诇讛 谞诪讬 讻讬 讛讚讚讬 谞讬谞讛讜 讻诇讜诪专 讜转讛讗 注讚讬驻讗 讘转 诪讗讞 砖讬拽讚讜诐 讗讘 诇讗讞 讜诇讗 诇讘转 讜讗讬 诇讗 注讚讬驻讗 诪讗讞 诇注谞讬谉 讬讘讜诐 讛讬讻讬 注讚讬驻讗 诪讬谞讬讛 诇注谞讬谉 谞讞诇讛 讗诇讗 讜讚讗讬 诪讛讗讬 讟注诪讗 讚讻诇讜诐 讬砖 讬讘讜诐 讗诇讗 讘诪拽讜诐 砖讗讬谉 讘转 讚讛讬讗 注讚讬驻讗 诪讗讞 讚讘转 诪拽讬诪讛 砖诐 讜讗讞 讗讬谞讜 诪拽讬诐 砖诐 讗诇讗 爪专讬讱 诇讬讬讘诐:

讬讻讜诇 讬讛讗. 讛讗讘 砖诇 诪转 拽讜讚诐 诇讘谞讜 砖诇 诪转 讚讻讬 讛讬讻讬 讚诪讛驻讻讬' 诇拽专讗讬 砖讛讗讘 拽讜讚诐 诇讗讞讬谉 砖诇 诪转 讛讻讬 谞诪讬 诪讛驻讻讬' 砖讛讗讘 砖诇 诪转 拽讜讚诐 诇讘谉 砖诇 诪转 诇讬讜专砖讜 转"诇 讚诇讗 讚讻转讬' 讛拽专讜讘 讗诇讬讜 讛拽专讜讘 拽专讜讘 拽讜讚诐 讜讛讘谉 拽专讜讘 讛讜讗 诇讬专砖 讗转 讗讘讬讜 砖诪转 讬讜转专 诪讗讘讬讜 砖诇 诪转 讜诪砖讜诐 讚讗转讗 诪讚专砖讗 砖讛讗讘 拽讜讚诐 诇讗讞讬讜 砖诇 诪转 讞讘讬讘讗 诇讬讛 诇诪讬转谞讬 讛讗讘 讬讜专砖 讗转 讛讘谞讬诐 讗注"驻 砖驻讜专注谞讜' 讛讜讗 讘)谞专讗讛 讚爪"诇 讚诪爪讟专讬讱 诇讗砖诪注讬谞谉.讚诪爪讟专' 讚讛讬讻讗 讚诪转 讛讘谉 讘讞讬讬 讛讗讘 讜讗讬谉 诇讜 诇讘谉 诇讗 讘谉 讜诇讗 讘转 讗讘讬讜 讬讜专砖讜 拽讜讚诐 诇讗讞讬讜 砖诇 诪转:



讙)讗讜诇讬 爪"诇 讜诪讛 专讗讬转 诇专讘讜转 讗转 讛讘谉. 讜讛讗 诪爪讬谞谉 诇诪讬诪专 讜讻讜'.讜讛讗 诪爪讬谞谉 诇诪讬诪专 讻讬 讛讬讻讬 讚诪讛驻讻转 拽专讗 诇专讘讜转 讗转 讛讘谉 讜诇讛讜爪讬讗 讗转 讛讗讞 讚讛讘谉 拽专讜讘 诪谉 讛讗讘 讜讻诇 讛拽专讜讘 拽专讜讘 拽讜讚诐 讗讬诪讗 讗讬驻讻讗 砖讗讞 拽专讜讘 诇诪转 讗讬谉 讛讗讘 砖诇 诪转 诪拽讜讚诐 讘讬专讜砖讛 讗讘诇 诇讘谉 砖诇 诪转 诪拽讚讬诐 讚讛讜讗讬诇 讚诇讗 讻转讬讘讬 拽专讗讬 讻住讬讚专谉 诪爪讬转 [诇讛拽讚讬诐] 讛讗讘 砖诇 诪转 讘讬谉 讛诪转 讜讘讬谉 讛讘谉 砖诇 诪转 讜讗讬诪讗 讗讬砖 讻讬 讬诪讜转 讜谞转转诐 讗转 谞讞诇转讜 诇砖讗专讜 讜讗诐 讗讬谉 诇讜 砖讗专 讜谞转转诐 讗转 谞讞诇转讜 诇讘谞讜. 讜诪砖谞讬 讘讚讬谉 讛讜讗 讚诪专讘讛 讗谞讬 讗转 讛讘谉 砖诇 诪转 拽讜讚诐 诇讗讘讬讜 砖诇 诪转 砖讻谉 讗讬转 讘讬讛 讘讘谉 诪讛 砖讗讬谉 讘讻讜诇讛讜 拽专讜讘讬诐 砖讘谉 拽诐 转讞转 讗讘讬讜 诇讬注讚讛 讘讗诪讛 讛注讘专讬讛 讜讻讚讗诪专讬' 讘诪住' 拽讚讜砖讬谉 讜讗诐 诇讘谞讜 讬讬注讚谞讛 讜诇讗 诇讗讞专 讚讛讜讗 拽诐 转讞转 讗讘讬讜 讚讻讬 讛讬讻讬 讚讗讬讛讜 诪讬讬注讚 诇讬讛 诇讚讬讚讬讛 讛"谞 诪爪讬 诇讬注讚讛 诇讘专讬讛 讜诇讗 诇讗讞讬讜 讜讻讚讚专砖讬谞谉 讛转诐 讜讛讻讬 谞诪讬 诇砖讚讛 讗讞讜讝讛 讻讚讗诪专 讘诪住' 注专讻讬谉 讛拽讚讬砖讛 诇砖讚讛讜 讜讙讗诇讛 讗讬谞讛 讬讜爪讗讛 诪讬讚讜 讘讬讜讘诇 讙讗诇讛 讘谞讜 讞讜讝专 讗讘讬讜 讜讙讜讗诇讛 诪诪谞讜 讚讘谞讜 拽诐 转讞转 讗讘讬讜 讜讻讙讜驻讜 讚诪讬 讙讗诇讛 讗讞专 讜讻讜' 讜讗诪专讬' 讘讙诪' 转"专 讗诐 诇讗 讬讙讗诇 讗转 讛砖讚讛 讛讘注诇讬' 讗诐 诪讻专 讙讝讘专 讗转 讛砖讚讛 诇讗讬砖 讗讞专 诇讗讞专 讜诇讗 诇讘谉 讗转讛 讗讜诪专 诇讗讞专 讜诇讗 诇讘谉 讗讜 讗讬谞讜 讗诇讗 诇讗讞专 讜诇讗 诇讗讞 讗诇诪讗 讚诇讗 诪爪讬 诪讬讬注讚 诇讗诪讛 讛注讘专讬讛 讗诇讗 诇讘谞讜 讚)谞专讗讛 讚讝讛讜 讛讙"讛 诪讗讬讝讛 诪驻专砖 讚诪砖讚讛 讗讞讜讝讛 讗讬谞讜 专讗讬讛 讜爪"诇 讜诪讬讛讜 诪爪讬谞谉 诇诪讬驻专讱 讚砖讗谞讬 砖讚讛 讗讞讜讝讛 讚诪砖"讛 诇讗 转讛讚专 诇诪专讛 诇讗讞专 讛讬讜讘诇 讗诇讗 讗诐 讙讗诇讛 讛讘谉 诇讞讜讚 讜讻讜' 讜爪"注. 讗诇讗 诪爪讬 诇诪讬驻专讱 砖讚讛 讗讞讜讝讛 讚转讬讛讚专 诇诪专讛 诇讗讞专 讛讬讜讘诇 讗诇讗 讛讘谉 诇讞讜讚 讚讗讬诪讗 讚讚专讱 讛讘谉 诇诪讛讚专 诇讗讘讬讜 讜诪砖讜诐 讛讻讬 讚讬谉 讛讜讗 讚讘谉 砖诇 诪转 拽讜讚诐 诪讻诇 拽专讜讘讬诐 讘讬专讜砖讛. 讜诪拽砖讬谞谉 讗讚专讘讛 诪专讘讛 讗谞讬 讗转 讛讗讞 砖诇 诪转 砖讬讛讗 拽讜讚诐 诇讗讘讬讜 砖诇 讘谉 讜诪讜爪讗 讗谞讬 讗转 讛讘谉 砖讻谉 拽诐 转讞转 讗讞讬讜 诇讬讬讘讜诐 诪讛 砖讗讬谉 讻谉 讘讘谉. 讜诪砖谞讬 诇讬讛 讻诇讜诐 讬砖 讬讘讜诐 讗诇讗 讘诪拽讜诐 砖讗讬谉 讘谉 讛讗 讬砖 讘谉 讗讬谉 讬讘讜诐 讗诇诪讗 讚诪讻讞 讛讘谉 拽讗 讙专注 诇讗讞讬讜 诪讬讬讘讜诐 讛诇讻讱 诪专讘讛 讗谞讬 讗转 讛讘谉 讜诪讜爪讗 讗谞讬 讗转 讛讗讞: 讜诇诪讛 诇讬 诇转专讜爪讬 讻诇讜诐 讬砖 讬讘讜诐 讻讜' 讜转讬驻讜拽 讚讛讻讗 讙讘讬 讘谉 讗讬讻讗 转专讬 诪讬诇讬 砖讻谉 拽诐 转讞转 讗讘讬讜 诇讬注讚讛 讜诇砖讚讛 讗讞讜讝讛 诪砖讜诐 讛讻讬 讚讬谉 讛讜讗 讚诪专讘讬谞谉 诇讬讛:





专诪讘"谉

讙诪' 讬讻讜诇 讬讛讗 拽讜讚诐 诇讘谉. 讚拽专讗讬 砖诇讗 讻住讚专谉 讻转讬讘讬 讜砖专讬' 诇讛讗讬 诇砖讗专讜 讜讗驻讬' 诪拽诪讬' 讘谉.



讜诪讛 专讗讬转 诇专讘讜转 讗转 讛讘谉 讜诇讛讜爪讬讗 讗转 讛讗讞. 讻诇讜诪专 讗讬驻讜讱 讗谞讗 讜讗讬讻讗 讚拽砖讬讗 讜讛讗 讘讛讚讬讗 讻转讬讘 讚拽讚诐 讘谉 讜讘转 诇讗讞 讜讻讬 转讬诪讗 拽专讗讬 砖诇讗 讻住讚专谉 讻转讬讘讬 讛讗 注讚 讛砖转讗 诇讗 拽讗 住诇拽讗 讚注转讱 讛讛讜讗 讟注诪讗 讚拽专讗讬 砖诇讗 讻住讚专谉 讻转讬讘讬 诇讗 拽砖讬讗 讚讗讬讻讗 讚讻讜转讬讛 讘转诇诪讜讚讗 讟讜讘讗 讚诪注讬拽专讗 驻砖讬讟讗 讜诇讘住讜祝 诪讬讘注讬 诇讬' 讻讚讬 诇驻专砖讛 讘讛讚讬讗 讜诪讬讛讜 讗驻住讜拽讬 拽专讗讬 讻讜诇讬 讛讗讬 诇讗 讗诪专讬谞谉 诇拽诪谉 讗诇讗 讘砖讗专讜 诇讞讜讚 讚砖专讬谞谉 诇讬讛 诪拽讜讚诐 诪拽讜诪讜 诪砖讜诐 砖讗讬谉 讛讻转讜讘 诪驻' 讘讜 讗讞专 诪讬 讘讗 讗讘诇 讘谉 讜讘转 拽讜讚诪讬谉 诇讗讞 拽专讗 讘讛讚讬讗 讛讜讗.
讜讛专讘 专讘讬 讗讘专讛诐 讘专 专讘讬 讚讜讚 讝"诇 驻讬' 讛讻讬, 诪讛 专讗讬转 诇专讘讜转 讗转 讛讘谉 砖讬讛讗 拽讜讚诐 诇讗讘 讜诇讛讜爪讬讗 讗转 讛讗讞 讻诇讜诪专 砖讛讗讘 拽讜讚诐 诇讜 讗谞讗 讗诪讬谞讗 讗驻讬诇讜 讗讞 拽讜讚诐 诇讗讘 讚诪讗讬 专讘讜转讬讛 讚讘谉 诪讗讞.



诪专讘讛 讗谞讬 讗转 讛讘谉 砖讬讛讗 拽讜讚诐 诇讗讞 砖讘谉 拽诐 转讞转 讗讘讬讜 讜讻讜'. 诪讛 砖讗讬谉 讻谉 讘讗讞 讜诇讗 讘讗讘.



讗讚专讘讛 诪专讘讛 讗谞讬 讗转 讛讗讞. 砖讬讛讗 拽讜讚诐 诇讗讘, 讜诇讗讜 讗讚专讘讛 讬讜转专 诪讘谉 拽讗诪专 讗诇讗 讗讚专讘讛 讬讜转专 诪讗讘, 讻诪讜 砖讛讘谉 拽讜讚诐 讻讱 讛讗讞 拽讜讚诐 讜砖拽讜诇讬谉 讛谉 讜讬讘讗讜 砖谞讬讛诐 讚讛讗 讗讞 谞诪讬 拽专讜讘 讛讜讗 砖讻谉 拽诐 转讞转 讗讞讬讜 诇讬讘讜诐 诪讛 砖讗讬谉 讻谉 讘讗讘 讻诇讜诐 讬砖 讬讘讜诐 讗诇讗 讘诪拽讜' 砖讗讬谉 讘谉 讛讗 讬砖 讘谉 讗讬谉 讬讘讜诐 讜讻讬讜谉 砖诇讗 诪爪讬谞讜 讻讞 讘讗讞 砖讬拽讜诐 转讞转 讗讞讬讜 讗诇讗 讘诪拽讜诐 砖讗讬谉 讘谉 诇讻讱 专讘讬转讬 讗转 讛讘谉 诪谉 讛拽专讜讘 讜讗讬谉 讗谞讬 诪专讘' 讗讞 讘讻诇诇讜 谞诪爪讗 讗讘讬讜 讘讻诇诇 砖讗专讜 讜讗讬谉 拽讜讚诐 诇讜 讗诇讗 讛拽专讜讘 砖讛讜讗 拽专讜讘 诪讻诇 爪讚 讚讛讬讬谞讜 讘谉 讜讝讛 拽专讜讘 诇诇砖讜谉 讛专讘 讝"诇 讜诪转讜拽谉 诪诪谞讜. 
讜拽砖讬讗 诇谉, 讜讛讗 注诇 讻专讞讬谉 讗讞 拽讜讚诐 诇讗讘 诇讗 讗驻砖专 讚讗讬 讛讻讬 讗讘 讗讬谞讜 拽讜讚诐 讗诇讗 诇讗讞讬 讛讗讘 讜诇讗 爪专讬讻讬 拽专讗 讻讚讗诪专讬' 讘住诪讜讱 讜讗驻砖专 讚拽讜砖讬讗 讛讬讗 讛讬讗讱 讛讻转讜讘 讗讜诪专 讻谉 讜诇讗 讚讬讬拽 讻诇诇. 
讜讬砖 诪驻专砖讬' 讚讛"拽: 讗讬诪讗 讻砖诐 砖讗讘 拽讜讚诐 诇讗讞 讻讱 讬拽讚讜' 诇讘谉 讜讗讬 讗驻砖专 诇讜诪专 讻谉 讚讗"讻 讛拽专讜讘 诪讗讬 讗讛谞讬 诇讬'.
讜讗谞讬 砖诪注转讬 讚讛讻讬 驻讬专讜砖讛: 讜讚讗讬 讻讬 讗讬讻讗 讘谉 讜讗讞 讘谉 拽讜讚诐 诇讗讞 讜讻讬 讗讬讻' 讗讘 讘谉 讜讗讞 谞讬诪讗 砖讛讗讘 拽讜讚诐 诇讘谉 讜讻诇 砖讻谉 诇讗讞 砖讛讜讗 谞讚讞讛 诪讞诪转 讛讘谉 讗讘诇 讻讬 讗讬讻讗 讗讘 讜讗讞 谞讬诪讗 砖讛讗讞 拽讜讚诐 砖讝讛讜 砖讗诪专 讛讻转讜讘 讛拽专讜讘 拽专讜讘 拽讜讚诐 谞诪爪讗 讘谉 讜讗讘 诇讞讜讚讬讬讛讜 讗讘 拽讜讚诐 讗讘 讜讗讞 诇讞讜讚讬讛 讗讞 拽讜讚诐 讜讛讟注诐 诇驻讬 砖讘诪拽讜诐 砖讗讬谉 讘谉 专讗讜讬 讛讗讞 诇讬讘诐 讛讬诇讻讱 讗注"讙 讚诇讬讻讗 讬讘讜诐 讬驻讛 讻讞讜 砖讛讜讗 讚讜讞讛 讗转 讛讗讘 讗注"驻 砖讗讬谉 讛讘谉 讚讜讞讛 讗讜转讜 讜讗诪专 诇讬讛 讛讗 诇讗 讗驻砖专 讛讜讗讬诇 讜诪爪讬谞讜 砖讛讘谉 拽专讜讘 讬讜转专 诪谉 讛讗讞 砖讗讬谉 诇讜 拽讜专讘' 讗诇讗 诪讞诪转 讛讘谉 砖讗讬谉 诇讜 讗讬 讗驻砖专 诇讜诪专 砖讬拽讚讜诐 讛讗讘 诇讘谉 讜讛讗讞 讬拽讚讜诐 诇讗讘 砖讗诐 转讗诪专 讛讗讘 讚讜讞讛 诇讘谉 讻诇 砖讻谉 砖讬讚讞' 讗转 讛讗讞 讜讗讬 讗驻砖专 砖讬拽讚讬诐 诇讻讜诇谉. 讜注诇 讻专讞讱 讛讗讬 拽专讜讘 拽讜讚诐 诪讘谉 讛讜讗 讚拽讗诪专 专讞诪谞讗. 
(诇砖讜谉 讗讞专:) 讜诪讛 专讗讬转 诇专讘讜转 讗转 讛讘谉 诪砖讜诐 讛拽专讜讘 讜诇讛讜爪讬讗 讗转 讛讗讞 诪砖讜诐 砖讗专讜 讜讛诇讗 讘砖谞讬讛诐 诪爪讬谞讜 拽讜专讘' 砖拽讜讚诪讬谉 讘讛 诇讻诇 讗讚诐 讜讛拽专讜讘 讘砖谞讬讛诐 讛讜讗 谞讚专砖 讜讻讬讜谉 砖讗讬 讗驻砖专 诇讜诪专 讻讱 砖讗诇讜 讻谉 讗讬谉 讛讗讘 拽讜讚诐 讗诇讗 诇讗讞讬 讛讗讘 讜诇讗 爪专讬讱 拽专讗 诇讗 转讚专讜砖 讘谉 讛拽专讜讘 诇讛讘讬讗 讗讞专 讗诇讗 讛讻讬 拽讗诪专 专讞诪谞讗 讜谞转转诐 讗转 谞讞诇转讜 诇砖讗专讜 砖讛讜讗 拽专讜讘 讜诇讛拽讚讬诪讜 诇砖谞讬讛诐 讘讗 讛讻转讜讘 砖讗诐 诪砖讜诐 砖讗专讜 诇讗 讛讬讛 拽讜讚诐 讗诇讗 诇讗讞讚 诪讛诐 讜拽讗 诪讛讚专 诇讛拽讚讬' 讛讗讘 诇讘谉 讗讬 讗驻砖专 砖讛专讬 讛讜讗 拽讜讚诪讜 诇讬注讬讚讛 讜诇砖讚讛 讗讞讜讝讛 讜讘讚讬讚讬讛 讛讜讗 讚拽专讬谞' 讘讬讛 讛拽专讜讘 讗讚专讘讛 讘讗讞 拽专讬谞' 讘讬讛 讛拽专讜讘 砖讛讜讗 拽讜讚诐 诇讻诇 讗讚诐 讘讬讘讜诐 讜讗讬 诪谉 讛讚讬谉 讛讜讗 专讗讜讬 诇拽讚讜诐 诇讗讘 讜讻讬讜谉 砖诇讚专讜' 讘谉 讗讬 讗驻砖专 注诇 讻专讞讱 砖讗专讜 砖讛讜讗 讛拽专讜讘 拽讗诪专 专讞诪谞讗 讜诇注谞讬谉 讬专讜砖讛 讻诇讜诐 讬砖 讬讘讜诐 讛讬诇讻讱 讚专砖讬谞谉 讛拽专讜讘 讘谉 砖讬砖 诇讜 爪讚 拽专讬讘讜转 砖讗讬谉 讗讚诐 拽讜讚诪讜 讘讛 讻讙讜谉 讬注讬讚讛. 讜讛讚专 诪拽砖讬 讙诪' 诇诪讛 诇讬 诇转谞' 诇诪讬讚拽 讻讜诇讬 讛讗讬 讜讗讬诪' 讛拽专讜讘 讛讬讬谞讜 讗讞讬谉 讚讻诇 砖讛讜讗 拽专讜讘 诪讗讘 诪砖讜诐 拽专讜讘 讗诪专 专讞诪谞讗 讚拽讚讬诐 诇讬讛 讜讻讜'.





专砖讘"讗

讙诪专讗: 讜诪讛 专讗讬转 诇专讘讜转 讗转 讛讘谉 讜诇讛讜爪讬讗 讗转 讛讗讞. 讗讬讻讗 诇诪讬讚拽, 讜讛讗 讘讛讚讬讗 讻转讬讘 砖讛讘谉 拽讜讚诐 诇讗讞讬诐 讜讗驻讬诇讜 诇讘转, 讚讻转讬讘 讜讗讬砖 讻讬 讬诪讜转 讜讘谉 讗讬谉 诇讜 讜讛注讘专转诐 讗转 谞讞诇转讜 诇讘转讜 讜讗诐 讗讬谉 诇讜 讘转 讜谞转转诐 讗转 谞讞诇转讜 诇讗讞讬讜, 讜讗诐 讻谉 讛讬讗讱 讗讬驻砖专 讚谞讬拽讜诐 讜谞讗诪专 砖讛讗讘 拽讜讚诐 诇讘谉 讜讛讗讞讬诐 拽讜讚诪讬谉 诇讗讘 讜讻诇 砖讻谉 砖讬讛讜 讛讗讞讬谉 拽讜讚诪讬谉 诇讘谞讬诐. 讜讻讬 转讬诪讗 拽专讗讬 诇讗讜 讻住讚专谉 讻转讬讘讬, 讜讻讚讗诪专讬谞谉 诇拽诪谉, 讛谞讬 诪讬诇讬 砖讗专讜 讚注诇 讻专讞讬谉 诇讗讜 讘诪拽讜诪讜 讻转讬讘, 讗讘诇 讚谞注专讘讘 拽专讗讬 讻讜诇讬 讛讗讬 诇讗.
讜讻转讘 讛专讗讘"讚 讝"诇, 讚讛讗 讚讗诪专讬谞谉 诪专讘讛 讗谞讬 讗转 讛讗讞, 诇讗讜 诇诪讬诪专讗 讚谞专讘讛 讗转 讛讗讞 讜谞讜爪讬讗 讗转 讛讘谉, 讗诇讗 讛讻讬 拽讗诪专, 讜诪讛 专讗讬转 诇专讘讜转 讗转 讛讘谉 诪谉 讛拽专讜讘 拽专讜讘 讜讚诐, 诇驻讬 砖讬砖 拽讜专讘讗 诇讘谉 讗爪诇 讛讗讘 砖讗讬谞讛 诇讗 讘讗讘 讜诇讗 讘讗讞, 讜讛诇讗 讙诐 诇讗讞 讬砖 拽讜专讘讗 砖讗讬谞讛 诇讗 讘讗讘 讜诇讗 讘讘谉. 讜讛砖讬讘, 诪专讘讛 讗谞讬 讗转 讛讘谉 砖讻谉 拽诐 转讞转 讗讘讬讜 诇讬注讬讚讛 讜诇砖讚讛 讗讞讜讝讛,, 诪讛 砖讗讬谉 讻谉 诇讗 讘讗讘 讜诇讗 讘讗讞, 讜讗诐 讻谉 讚讬谉 讛讜讗 砖谞专讘讛 讗讜转讜 诪谉 讛拽专讜讘 砖讛讜讗 讛拽专讜讘 砖讘讻讜诇谉. 讗讚专讘讛 诪专讘讛 讗谞讬 讗转 讛讗讞.驻讬专讜砖, 诇讗讜 诇诪讬诪专讗 砖谞专讘讛 讗转 讛讗讞 讜谞讜爪讬讗 讗转 讛讘谉, 讗诇讗 诪讛 砖讗转讛 讗讜诪专 砖讛讗讘 拽讜讚诐 诇讗讞讬谉, 讗讚专讘讛, 砖讛专讬 讬砖 诇专讘讜转 讛讗讞 诪谉 讛拽专讜讘 拽专讜讘 拽讜讚诐, 砖讗祝 讛讜讗 讬砖 诇讜 拽讜专讘讗 讗爪诇 讗讞讬谉 诪讛 砖讗讬谞讛 诇讗 讘讘谉 讜诇讗 讘讗讘, 讜讗诐 讻谉 讻诪讜 砖讗转讛 诪专讘讛 讗转 讛讘谉 讻讱 讬砖 诇讱 诇专讘讜转 讗转 讛讗讞, 讚诪讛 专讗讬转 诇讛讜爪讬讗讜 讬讜转专讗 讛讗讞 诪谉 讛讘谉, 砖讛专讬 讘谉 讜讗讞 砖拽讜诇讬谉 讛谉, 讜讗讬 讝讛 转讜爪讬讗 讜讗讬讝讛 转专讘讛. 讜驻专讬拽 砖讛讘谉 讛讜讗 讛拽专讜讘 砖讬砖 诇讜 拽讜专讘讗] 讗爪诇 讗讘讬讜 讜讗驻讬诇讜 讘诪拽讜诐 砖讬砖 讗讞,, 诪讛 砖讗讬谉 讻谉 讘讗讞 砖讗讬谞讜 拽诐 转讞转 讗讞讬讜 诇讬讘讜诐 讘诪拽讜诐 砖讬砖 讘谉, 讜讗诐 讻谉 讗讬谉 诇谞讜 诇专讘讜转 讗转 讛讗讞 讗诇讗 讛讘谉 诇讘讚讜.
讜讻转讘 讛专讘 讝"诇: 讜讗诐 转讗诪专 诪讻诇 诪拽讜诐 讛专讬 诪爪讬谞讜 砖讛讗讞 拽专讜讘 讬讜转专 诪谉 讛讗讘, 砖讻谉 拽诐 转讞转 讗讞讬讜 诇讬讘讜诐 讜讗驻讬诇讜 讘诪拽讜诐 砖讬砖 讗讘, 讜讗讬谉 讛讗讘 拽诐 转讞转 讛讘谉 诇讻诇讜诐. 讜转讬专抓 讚讛讗 诇讬转讗, 讚讻讬讜谉 讚讗砖讻讞谉 诪讬讛讗 讚讘谉 拽专讜讘 诇讗讘 讬讜转专 诪谉 讛讗讞, 谞诪爪讗 砖讛讗讘 拽专讜讘 诇讘谉 讬讜转专 诪谉 讛讗讞, 砖讻诇 砖讝讛 拽专讜讘 诇讝讛 讻讱 讝讛 拽专讜讘 诇讜. 讝讛 转讜专祝 讚讘专讬 讛专讘 讝"诇. 讜讗讬谉 讚讘专 讝讛 诪讞讜讜专 讻诇 讛爪讜专讱, 讗讘诇 讗驻砖专 诇讜诪专, 砖讗讬谉 诪专讘讬谉 诪谉 讛拽专讜讘 讗诇讗 拽专讜讘 讗讞讚, 讜讛讜讗 讛拽专讜讘 讬讜转专, 讚讛拽专讜讘 讬讜转专 讗诪专 讛讻转讜讘 讜诇讗 讛拽专讜讘讬诐, 讜诪讬讛讜 讻诇 砖讗谞讜 诪讜爪讗讬谉 拽专讜讘讬诐 砖讝讛 拽专讜讘 讻讝讛, 讻讙讜谉 砖讬砖 诇讝讛 拽专讘讬讜转 讻诪讜 诇讝讛, 注诇 讻专讞讬谞讜 砖谞讬讛诐 讘讻诇诇 讛拽专讜讘, 讚讗讬讝讛 诪讛诐 转讜爪讬讗. 讜讝讛讜 砖谞砖讗讜 讜谞转谞讜 讘讘谉 讜讗讞 诇讜诪专 砖砖拽讜诇讬谉 讛谉 讘拽讜专讘讛 讜砖谞讬讛诐 谞讻谞住讬诐 讘讻诇诇 讛拽专讜讘 注讚 砖讗诪专讜 砖讛讘谉 讛讜讗 讬讜转专 拽专讜讘, 讜讻讬讜谉 砖讗讬谉 讘谉 讜讗讞 砖拽讜诇讬谉 讗讬谉 诇讱 诇专讘讜转 讗诇讗 讛拽专讜讘 砖讘讛谉 讜讛讜讗 讛讘谉.
讜诪讻诇 诪拽讜诐 讗讻转讬 讗讬讻讗 诇诪讬讚拽, 讜讛讬讗讱 讛拽砖讛 砖谞专讘讛 讗转 讛讘谉 讜讗转 讛讗讞, 砖讗诐 讻谉 拽讚诪转 讛讗讘 诇诪讗谉 诇讗讞讬 讛讗讘, 讗诐 讻谉 诇讬砖转讜拽 拽专讗 诪讬谞讬讛 讜讗谞讗 讬讚注谞讗, 讜讻讚讗诪专 诇拽诪谉 讗讞讬 讛讗讘 诇讗 爪专讬讻讬 诇诪注讜讟讬, 讗讞讬 讛讗讘 诪讻讞 诪讗谉 拽讗转讬 诪讻讞 讗讘 拽讗讬 讗讘 讜讬专转讬 讗讬谞讛讜. 注诇 讻谉 讬砖 诪驻专砖讬诐 讚讛讻讬 拽讗诪专, 讜诪讛 专讗讬转 诇专讘讜转 讗转 讛讘谉 讜诇讛讜爪讬讗 讗转 讛讗讞 讗讚专讘讗 诪专讘讛 讗谞讬 讗转 讛讗讞 讻诪讜 讛讘谉, 砖讙诐 讛讜讗 拽专讜讘 讬讜转专 诪谉 讛讗讘 讜诪谉 讛讘谉, 讜讗诐 讻谉 讗讬谉 讛讗讘 拽讜讚诐 讗诇讗 诇讗讞讬 讛讗讘, 讜讛讗 诇讗 讗讬爪讟专讬讱 讗诇讗 注诇 讻专讞讬讱 讛讗讬 讛拽专讜讘 讗砖讗专讜 拽讗讬, 讻诇讜诪专, 讜谞转转诐 讗转 谞讞诇转讜 诇砖讗专讜 砖讛讜讗 讛拽专讜讘 讬讜转专 讘谞讞诇讛, 讜讬拽讚讬诐 讗驻讬诇讜 诇讘谉. 讜驻专讬拽 诇注讜诇诐 诇讗讜 诇砖讗专讜 砖讛讜讗 拽专讜讘 拽讗诪专, 讗诇讗 诇砖讗专讜 讘诪拽讜诐 讛拽专讜讘 注爪诪讜, 讜讛讜讗 讛讗讘 讜讛讘谉, 讜诪专讘讛 讗谞讬 讗转 讛讘谉 砖讻谉 拽诐 转讞转 讗讘讬讜 诇讬注讬讚讛 讜诇砖讚讛 讗讞讜讝讛. 讜讝讛 注讬拽专.





讛诪讗讬专讬

讬砖 讚讘专讬诐 砖诪爪讬谞讜 讘讛诐 讘转讜专讛 砖讛讘谉 拽讜讚诐 诇讗讞 诇讙诪专讬 专"诇 砖讗讬谉 诇讗讞 讘讛诐 砖讜诐 讝讻讜转 讗祝 讘诪拽讜诐 砖讗讬谉 讘谉 讜讛讜讗 讬注讜讚 讗诪讛 讛注讘专讬讛 砖讻砖诐 砖讛讗讚讜谉 讬讻讜诇 诇讬注讚讛 专"诇 砖讗讬谞讜 爪专讬讱 诇讬转谉 诇讛 拽讚讜砖讬谉 讗诇讗 砖讗讜诪专 诇讛 诪驻谞讬 砖谞讬诐 讛专讬 讗转 诪拽讜讚砖转 诇讬 讘讻住祝 砖拽讘诇 讗讘讬讱 讘讚诪讬讱 讻讱 专砖讗讬 诇讬注讚讛 诇讘谞讜 砖诇讗 诇讛爪讟专讱 讘讛 诇拽讚讜砖讬谉 讗讞专讬诐 讗诇讗 砖讻讬讜谉 砖专爪讛 讛讘谉 诇讬注讚 讛专讬 讛讗讘 讗讜诪专 诇讛 讘驻谞讬 砖谞讬诐 讛专讬 讗转 诪拽讜讚砖转 诇讘谞讬 讘讻住祝 砖拽讘诇 讗讘讬讱 讘讚诪讬讱 讜讬砖 讚讘专 砖诪爪讬谞讜 讘转讜专讛 讝讻讜转 诇讗讞 讜诇讗 诇讘谉 讻诇诇 讜讛讜讗 讛讬讘讜诐 谞诪爪讗 砖讛讘谉 讬转专 注诇 讝讻讜转讜 讘讻讱 砖讝讻讜转讜 诪转驻砖讟 讗祝 讘诪拽讜诐 讗讞 讜讝讻讜转 讛讗讞 讗讬谉 诪转驻砖讟 讗诇讗 讘诪拽讜诐 砖讗讬谉 讘谉 诪注转讛 讬砖 讚讘专讬诐 砖诇讗 讘讗专讛 讛转讜专讛 讘讝讻讜转诐 讗诐 诇讘谉 讗诐 诇讗讞 讜讛专讬 讗谞讜 诪讝讻讬诐 讘讛诐 讗转 讛讘谉 讛讜讗讬诇 讜诪爪讬谞讜 讝讻讜转讜 诪专讜讘讛 讻诪讜 砖讝讻专谞讜 诪注转讛 诇注谞讬谉 谞讞诇讛 讛讘谉 砖诪转 讜讬砖 诇讜 讗讘 讜讛讜讗 诪谞讬讞 讝专注 讗讬谉 住驻拽 砖讝专注讜 拽讜讚诐 讜讗驻讬诇讜 讘转 拽讜讚诪转 诇讗讘 砖讘谉 讜讘转 讘诪拽讜诐 砖讗讬谉 讘谉 诇注谞讬谉 谞讞诇讛 讻讬 讛讚讚讬 谞讬谞讛讜 讗讘诇 讗诐 讗讬谉 诇讜 讝专注 讜诪谞讬讞 讗讞讬诐 讛讗讘 拽讜讚诐 诇讗讞讬诐 讻讱 拽讘诇讜 讞讻诪讬诐 讘驻住讜拽讬诐 砖讘住讚专 谞讞诇讛 砖讗专讜 讝讛 讛讗讘 讜诇讗 谞讻转讘讜 讻住讚专 讜讛讬讛 诇讜 诇讻转讜讘 讜讗诐 讗讬谉 诇讜 讘转 讜谞转转诐 讗转 谞讞诇转讜 诇砖讗专讜 专"诇 诇讗讘讬讜 讜砖诪讗 转讗诪专 讛讜讗讬诇 讜讛诪拽专讗讜转 爪专讬讻讬谉 诇讬砖讘谉 讛注诪讚 讛讗讘 诇讬专砖 讗驻讬诇讜 讘诪拽讜诐 讘谉 讻诇讜诪专 讗讬砖 讻讬 讬诪讜转 讜砖讗专 讗讬谉 诇讜 讜谞转转诐 讗转 谞讞诇转讜 诇讘谞讜 讜讘谉 讗讬谉 诇讜 讜谞转转诐 讜讻讜' 讜诪讛 注谞讬谉 诇专讘讜转 讗转 讛讘谉 诇注砖讜转讜 拽专讜讘 讘诪拽讜诐 讗讘 讜诇诪注讟 讗转 讛讗讞 砖诇讗 诇注砖讜转讜 拽专讜讘 讘诪拽讜诐 讗讘 讜讗诐 诪驻谞讬 砖讛讘谉 拽讜讚诐 诇讗讞 讛专讬 诪"诪 讗讞 讬讜专砖 讘诪拽讜诐 砖讗讬谉 讘谉 讜讗"讻 讘砖讗讬谉 讘谉 诪讬讛讗 讬讛讗 拽讜讚诐 诇讗讘 讝讜 讛讬讗 砖讘讬讗专谞讜 砖讻诇 砖诇讗 讛转讘讗专 讛讝讻讜转 诇诪讬 讗诐 诇讘谉 讗诐 诇讗讞 诪讝讻讬谉 讗转 讛讘谉 讜砖诪讗 转讗诪专 砖讬讛讜 砖谞讬讛诐 拽讜讚诪讬诐 诇讗讘 专"诇 讘谉 讜讗讞 讘诪拽讜诐 砖讗讬谉 讘谉 讗"讻 讜砖讗专 讗讬谉 诇讜 砖讗谞讜 讚讜专砖讬谉 讘讗讘 诇讗 讛讜爪专讱 讗诇讗 诇讛注诪讬讚 讛讗讘 拽讜讚诐 诇讗讞讬 讛讗讘 讜讝讛 驻砖讜讟 讛讜讗 讗诇讗 讜讚讗讬 诇讗 拽讚诐 诇讗讘 讗诇讗 讗讞讚 讗讜 讘谉 讗讜 讗讞 讜诪注转讛 诪讝讻讬谉 讗转 讛讘谉 讜诇讗 讗转 讛讗讞:





讬讚 专诪"讛

讬讝. 讛专讬 讗诪专讜 讗诇讜 谞讜讞诇讬谉 讜诪谞讞讬诇讬谉 讛讗讘 讗转 讛讘谞讬诐, 诪谞讛"诪 讚转谞讬讗 讜谞转转诐 讗转 谞讞诇转讜 诇砖讗专讜 砖讗专讜 讝讛 讛讗讘 诪诇诪讚 砖讛讗讘 拽讜讚诐 诇讗讞讬诐 讬讻讜诇 讬拽讚讜诐 诇讘谉 转"诇 讛拽专讜讘 拽专讜讘 拽讜讚诐. 讜诪讛 专讗讬转 诇专讘讜转 讗转 讛讘谉 讜诇讛讜爪讬讗 讗转 讛讗讞 诪专讘讛 讗谞讬 讗转 讛讘谉 砖讻谉 拽诐 转讞转 讗讘讬讜 诇讬注讬讚讛 讜诇砖讚讛 讗讞讜讝讛, 讜诪讜爪讬讗 讗谞讬 讗转 讛讗讞 砖讻谉 讗讬谉 拽诐 转讞转 讗讘讬讜 诇讬注讬讚讛 讜诇砖讚讛 讗讞讜讝讛. 诇讬注讬讚讛 讚讻转讬讘 (砖诪讜转 讻讗,讟) 讜讗诐 诇讘谞讜 讬讬注讚谞讛 讻讜', 讜转谞讬讗 讘诪讻讬诇转讗 (诪砖驻讟讬诐 讙) 诇讘谞讜 讜诇讗 诇讗讞讬讜. 讜诇砖讚讛 讗讞讜讝讛, 讘诪拽讚讬砖 讗转 砖讚讛讜 讚讻转讬讘 (讜讬拽专讗 讻讝,讻) 讜讗诐 诇讗 讬讙讗诇 讗转 讛砖讚讛 讜讗诐 诪讻专 讗转 讛砖讚讛 诇讗讬砖 讗讞专 诇讗 讬讙讗诇 注讜讚, 讜转谞讬讗 讘住讬驻专讗 讜讗讬转讛 讘注专讻讬谉 讘驻专拽 讗讬谉 诪拽讚讬砖讬谉 诇驻谞讬 讛讬讜讘诇 (讻讛,讘) 转"专 讜讗诐 诇讗 讬讙讗诇 讗转 讛砖讚讛 讜讗诐 诪讻专 讗转 讛砖讚讛 诇讗讬砖 讗讞专, 诇讗讞专 讜诇讗 诇讘谉, 讗转讛 讗讜诪专 讜诇讗 诇讘谉 讗讜 讗讬谞讜 讗诇讗 诇讗讞 讻砖讛讜讗 讗讜诪专 诇讗讬砖 讗讞专 讛专讬 讗讞 讗诪讜专, 讛讗 诪讛 讗谞讬 诪拽讬讬诐 讗讞专, 诇讗讞专 讜诇讗 诇讘谉. 讜诪讛 专讗讬转 诇专讘讜转 讗转 讛讘谉 讜诇讛讜爪讬讗 讗转 讛讗讞, 诪专讘讛 讗谞讬 讗转 讛讘谉 砖讻谉 拽诐 转讞转 讗讘讬讜 诇讬注讬讚讛 讜诇注讘讚 注讘专讬, 讗讚专讘讗 诪专讘讛 讗谞讬 讗转 讛讗讞 砖讻谉 拽诐 转讞转 讗讞讬讜 诇讬讘讜诐, 讻诇讜诐 讬砖 讬讬讘讜诐 讗诇讗 讘诪拽讜诐 砖讗讬谉 讘谉, 讛讗 讬砖 讘谉 讗讬谉 讬讬讘讜诐:



讬讞. 讜诪讛 专讗讬转 诇专讘讜转 讗转 讛讘谉 诇讚专砖讗 讚讛拽专讜讘 拽专讜讘 拽讜讚诐 讜诇讛讜爪讬讗 讗转 讛讗讞, 讗讚专讘讛 诪专讘讛 讗谞讬 讗转 讛讗讞 砖讻谉 拽诐 转讞转 讗讞讬讜 诇讬讬讘讜诐. 讜诪讛讚专讬谞谉 讻诇讜诐 讬砖 讬讘讜诐 讗诇讗 讘诪拽讜诐 砖讗讬谉 讘谉 讛讗 讬砖 讘谉 讗讬谉 讬讬讘讜诐.





砖讬讟讛 诪拽讜讘爪转

 讬讻讜诇 讬拽讚讬诐 诇讘谉. 诪转讜讱 驻讬专讜砖 专砖讘"诐 诪砖诪注 砖专讜爪讛 诇驻专砖 讗祝 诇讘谉 诇讗 谞讛讬专讗 诇专讬讘"诐 讚讗诐 讻谉 讛讗 讚诪住讬拽 讜诪讛 专讗讬转 诇专讘讜转 讗转 讛讘谉 讜诇讛讜爪讬讗 讗转 讛讗讞 讛讜讛 诇讬讛 诇诪讬诪专 诇讛讜爪讬讗 讗转 讛讗讘. 讜驻讬专砖 讛讜讗 讬讻讜诇 诇拽讚讜诐 诇讘谉 讜诇讗 诇讗讞 讻讜' 讜讗讬谉 谞专讗讛 驻讬专讜砖讜 讻诇诇 讻讜' 讻讻转讜讘 讘转讜住驻讜转. 讜谞专讗讛 诇驻专砖 讛讻讬 砖讗专讜 讝讜 讛讗讘 诪诇诪讚 砖讛讗讘 拽讜讚诐 诇讗讞讬谉 诪讚讻转讘讬讛 专讞诪谞讗 讚诇讗 诇讻转讜讘 专讞诪谞讗 砖讗专讜 讜讗谞讗 讬讚注谞讗 讚拽讚讬诐 诇讗讞讬 讛讗讘 讚讗讞讬 讛讗讘 诪讻讞 诪讗谉 拽讗转讜 讻讜' 讗诇讗 讜讚讗讬 诇讛拽讚讬诪讜 诇讗讞讬 讛讗讘 讻转讘讜 讬讻讜诇 讬讛讗 拽讜讚诐 讗祝 诇讘谉 讚讻讬讜谉 砖讗谞讬 诪拽讚讬诪讜 讬讛讗 拽讜讚诐 诇讻诇 讗讜转诐 讛讻转讜讘讬诐 讘驻专砖讛 转诇诪讜讚 诇讜诪专 讛拽专讜讘 讗诇讬讜 讜讗讬谉 诇讛拽讚讬诪讜 诇讻诇 讗讜转诐 讛讻转讜讘讬诐 讚讗诐 讻谉 讛拽专讜讘 讗诇讬讜 诇诪讗讬 讗转讗 讜诪讛 专讗讬转 讻讜' 讻讻转讜讘 讘转讜住驻讜转. 转讜住驻讜转 讛专讗"砖 讝"诇. 


讜诪讛 专讗讬转 诇专讘讜转 讗转 讛讘谉 讜诇讛讜爪讬讗 讗转 讛讗讞. 讗讬讻讗 诇诪讬讚拽 讜讛讗 讘讛讚讬讗 讻转讬讘 砖讛讘谉 拽讜讚诐 诇讗讞讬诐 讜讗驻讬诇讜 诇讘转 讚讻转讬讘 讗讬砖 讻讬 讬诪讜转 讜讘谉 讗讬谉 诇讜 讜讛注讘专转诐 讗转 谞讞诇转讜 诇讘转讜 讜讗诐 讗讬谉 诇讜 讘转 讜谞转转诐 讗转 谞讞诇转讜 诇讗讞讬讜. 讜讗诐 讻谉 讛讗讬讱 讗驻砖专 讚谞讬拽讜诐 讜谞讗诪专 砖讛讗讘 拽讜讚诐 诇讘谉 讜讛讗讞讬诐 拽讜讚诪讬诐 诇讗讘 讜讻诇 砖讻谉 砖讬讛讜 讗讞讬诐 拽讜讚诪讬诐 诇讘谞讬诐. 讜讻讬 转讬诪讗 拽专讗讬 诇讗讜 讻住讚专谉 讻转讬讘讬 讜讻讚讗诪专讬谞谉 诇拽诪谉 讛谞讬 诪讬诇讬 砖讗专讜 讚注诇 讻专讞讱 诇讗讜 讘诪拽讜诪讜 讻转讬讘 讗讘诇 讚谞注专讘讘 拽专讗讬 讻讜诇讬 讛讗讬 诇讗. 
讜讻转讘 讛专讗讘"讚 讝"诇 讚讛讗 讚讗诪专讬谞谉 诪专讘讛 讗谞讬 讗转 讛讗讞 诇讗讜 诇诪讬诪专讗 讚谞专讘讛 讗转 讛讗讞 讜谞讜爪讬讗 讗转 讛讘谉 讗诇讗 讛讻讬 拽讗诪专 讜诪讛 专讗讬转 诇专讘讜转 讗转 讛讘谉 诪谉 讛拽专讜讘 拽专讜讘 拽讜讚诐 诇驻讬 砖讬砖 拽讜专讘讗 诇讘谉 讗爪诇 讛讗讘 砖讗讬谞讛 诇讗 讘讗讘 讜诇讗 讘讗讞. 讜讛诇讗 讙诐 诇讗讞 讬砖 拽讜专讘讗 砖讗讬谞讛 诇讗 讘讗讘 讜诇讗 讘讘谉. 讜讛砖讬讘 诪专讘讛 讗谞讬 讗转 讛讘谉 砖讘谉 拽诐 转讞转 讗讘讬讜 诇讬讬注讚讛 讜诇砖讚讛 讗讞讜讝讛 诪讛 砖讗讬谉 讻谉 诇讗 讘讗讘 讜诇讗 讘讗讞 讜讗诐 讻谉 讚讬谉 讛讜讗 讚谞专讘讛 讗讜转讜 诪谉 讛拽专讜讘 砖讛讜讗 讛拽专讜讘 砖讘讻讜诇诐. 讗讚专讘讛 诪专讘讛 讗谞讬 讗转 讛讗讞 驻讬专讜砖 诇讗讜 诇诪讬诪专讗 讚讗讚专讘讛 砖谞专讘讛 讗讛 讛讗讞 讜谞讜爪讬讗 讗转 讛讘谉 讗诇讗 诪讛 砖讗转讛 讗讜诪专 砖讛讗讘 拽讜讚诐 诇讗讞讬谉 讗讚专讘讛 砖讛专讬 讬砖 诇专讘讜转 讛讗讞 诪谉 讛拽专讜讘 拽专讜讘 拽讜讚诐 砖讗祝 讛讜讗 讬砖 诇讜 拽讜专讘讗 讗爪诇 讗讞讬讜 诪讛 砖讗讬谞讜 诇讗 讘讘谉 讜诇讗 讘讗讘 讜讗诐 讻谉 讻诪讜 砖讗转讛 诪专讘讛 讗转 讛讘谉 讻讱 讬砖 诇专讘讜转 讗转 讛讗讞 讚诪讛 专讗讬转 诇讛讜爪讬讗 讗转 讛讗讞 砖讛专讬 讘谉 讜讗讞 砖拽讜诇讬谉 讛谉 讜讗讬讝讛 转讜爪讬讗. 讜驻专讬拽 砖讛讘谉 讛讜讗 讛拽专讜讘 砖讬砖 诇讜 拽讜专讘讗 讗爪诇 讗讘讬讜 讜讗驻讬诇讜 讘诪拽讜诐 砖讬砖 讗讞 诪讛 砖讗讬谉 讻谉 讘讗讞 砖讗讬谞讜 拽诐 转讞转 讗讘讬讜 诇讬讘讜诐 讘诪拽讜诐 砖讬砖 讘谉 讜讗诐 讻谉 讗讬谉 诇谞讜 诇专讘讜转 讗转 讛讗讞 讗诇讗 讛讘谉 诇讘讚讜. 讜讻转讘 讛专讘 讝"诇 讜讗诐 转讗诪专 讗诐 讻谉 诪讻诇 诪拽讜诐 讛专讬 诪爪讬谞讜 砖讛讗讞 拽专讜讘 讬讜转专 诪谉 讛讗讘 砖讻谉 拽诐 转讞转 讗讘讬讜 诇讬讘讜诐 讜讗驻讬诇讜 讘诪拽讜诐 砖讬砖 讗讘 讜讗讬谉 讗讘 拽诐 转讞转 讛讘谉 诇讻诇讜诐. 讜转讬专抓 讚讛讗 诇讬转讗 讚讻讬讜谉 讚讗砖讻讞谉 诪讬讛讗 讚讘谉 拽专讜讘 诇讗讘 讬讜转专 诪谉 讛讗讞 谞诪爪讗 砖讛讗讘 拽专讜讘 诇讘谉 讬讜转专 诪谉 讛讗讞 砖讻诪讜 讝讛 拽专讜讘 诇讝讛 讻讱 讝讛 拽专讜讘 诇讜. 讜讝讛 转讜专祝 讚讘专讬 讛专讘 讝"诇. 讜讗讬谉 讚讘专 讝讛 诪讞讜讜专 讻诇 讛爪讜专讱. 讗讘诇 讗驻砖专 砖讗讬谉 诪专讘讬谉 诪谉 讛拽专讜讘 讗诇讗 拽专讜讘 讗讞讚 讜讛讜讗 讛拽专讜讘 讬讜转专 讚讛拽专讜讘 讗诪专 讛讻转讜讘 讜诇讗 讛拽专讜讘讬诐. 讜诪讬讛讜 讻诇 砖讗谞讜 诪讜爪讗讬谉 拽专讜讘讬诐 砖讝讛 拽专讜讘 讻讝讛 讻讙讜谉 砖讬砖 诇讛 拽讜专讘讬讜转 讻诪讜 诇讝讛 注诇 讻专讞谞讜 砖谞讬讛诐 讘讻诇诇 讛拽专讜讘 讚讗讬讝讛 诪讛诐 转讜爪讬讗 讜讝讛讜 砖谞砖讗讜 讜谞转谞讜 讘讘谉 讜讗讞 诇讜诪专 砖砖拽讜诇讬谉 讛谉 讘拽讜专讘讛 讜砖谞讬讛诐 谞讻谞住讬诐 讘讻诇诇 讛拽专讜讘 注讚 砖讗诪专讜 砖讛讘谉 讛讜讗 讬讜转专 拽专讜讘 讜讻讬讜谉 砖讗讬谉 讘谉 讜讗讞 砖拽讜诇讬谉 讗讬谉 诇讱 诇专讘讜转 讗诇讗 讛拽专讜讘 砖讘讛谉 讜讛讜讗 讛讘谉. 讜诪讻诇 诪拽讜诐 讗讻转讬 讗讬讻讗 诇诪讬讚拽 讜讛讗讬讱 讛拽砖讛 砖谞专讘讛 讗转 讛讘谉 讜讗转 讛讗讞 砖讗诐 讻谉 拽讚讬诪转 讛讗讘 诇诪讗谉 诇讗讞讬 讛讗讘 诇讘讚 讗诐 讻谉 诇砖转讜拽 拽专讗 诪讬谞讬讛 讜讗谞讗 讬讚注谞讗 讜讻讚讗诪专讬谞谉 诇拽诪谉 讗讞讬 讛讗讘 诇讗 爪专讬讻讬 诇诪注讜讟讬 讗讞讬 讛讗讘 诪讻讞 诪讗谉 拽讗转讬 诪讻讞 讗讘 拽讗讬 讗讘 讜讬专转讬 讗讬谞讛讜. 注诇 讻谉 讬砖 诇讜诪专 讚讛讻讬 拽讗诪专 讜诪讛 专讗讬转 诇专讘讜转 讗转 讛讘谉 讜诇讛讜爪讬讗 讗转 讛讗讘 讗讚专讘讛 诪专讘讛 讗谞讬 讗转 讛讗讞 讻诪讜 讛讘谉 砖讙诐 讛讜讗 拽专讜讘 讬讜转专 诪谉 讛讗讘 讜诪谉 讛讚讬谉 讜讗诐 讻谉 讗讬谉 讛讗讘 拽讜讚诐 讗诇讗 诇讗讞讬 讛讗讘 讜讛讗 诇讗 讗爪讟专讬讱 讗诇讗 注诇 讻专讞讱 讛讗讬 讛拽专讜讘 讗砖讗专讜 拽讗讬 讻诇讜诪专 讜谞转转诐 讗转 谞讞诇转讜 诇砖讗专讜 砖讛讜讗 讛拽专讜讘 讬讜转专 讘谞讞诇讛 讜讬拽讚讜诐 讗驻讬诇讜 诇讘谉 讜驻专讬拽 诇注讜诇诐 诇讗讜 诇砖讗专讜 砖讛讜讗 讛拽专讜讘 讗诇讗 诇砖讗专讜 讘诪拽讜诐 讛拽专讜讘 注爪诪讜 讜讛讜讗 讛讘谉 讜诪专讘讛 讗谞讬 讗转 讛讘谉 砖讘谉 拽诐 转讞转 讗讘讬讜 诇讬注讚讛 讜诇砖讚讛 讗讞讜讝讛 讜讝讛 注讬拽专. 讛专砖讘"讗 讝"诇. 
讜讝讛 诇砖讜谉 讛专"讬 讝"诇 讘注诇讬讜转 讬讻讜诇 讬讛讗 拽讜讚诐 诇讘谉. 驻讬专讜砖 讗祝 诇讘谉 讚讻讬讜谉 讚注诇 讻专讞讱 拽专讗讬 砖诇讗 讻住讚专谉 讻转讬讘讬 讜讘讗 讛讻转讜讘 诇讛拽讚讬诐 诇讗讘 诇拽专讜讘讬诐 讛讻转讜讘讬诐 诇诪注诇讛 讘驻专砖讛 讻讙讜谉 讗讞讬 讛讗讘 讜讗讞讬 讛讘谉 谞讗诪专 诪注转讛 砖讘讗 讛讻转讜讘 诇讛拽讚讬诐 讛讗讘 诇讻讜诇谉 讜讗驻讬诇讜 诇讘谉. 转诇诪讜讚 诇讜诪专 讛拽专讜讘 拽专讜讘 拽讜讚诐 讜讛讘谉 拽专讜讘 诪谉 讛讗讘 诇驻讬 砖讛讜讗 拽诐 转讞转 讗讘讬讜 诇讬注讚讛 讜诇砖讚讛 讗讞讜讝讛 讻讜'. 讜讗讬谉 诇驻专砖 讬讻讜诇 讬讛讗 拽讜讚诐 诇讘谉 诇讘谉 讚讜拽讗 讜诇讗 诇讗讞讬谉 讜诪砖讜诐 讚讛讜讛 住诇拽讗 讚注转讱 砖讛讗讞 拽专讜讘 诪谉 讛讘谉 诇驻讬 砖讛讜讗 拽诐 转讞转 讗讘讬讜 诇讬讘讜诐 讚讗诐 讻谉 诪讗讬 拽讗 诪讛讚专 诇讬讛 转诇诪讜讚 诇讜诪专 讛拽专讜讘 拽专讜讘 拽讜讚诐 讜讛诇讗 诪驻谞讬 砖讗谞讜 住讘讜专讬诐 砖讛讜讗 拽专讜讘 诪谉 讛讘谉 讛讬讬谞讜 讘讗讬诐 诇讜诪专 砖讛讗讘 拽讜讚诐 诇讘谉 讜诇讗 诇讗讞 讜诪讛 转砖讜讘讛 讛砖讬讘 诇讝讛 砖诪讛 砖讗诪专 转诇诪讜讚 诇讜诪专 讛拽专讜讘 拽专讜讘 拽讜讚诐 讻诇 讝诪谉 砖诇讗 驻讬专砖 讛诪砖讬讘 讘诪讛 讛讘谉 拽专讜讘 讬讜转专 诪谉 讛讗讞. 讜诪讛 专讗讬转 诇讛讜爪讬讗 讛讘谉 讜诇专讘讜转 讛讗讞 诪专讘讛 讗谞讬 讗转 讛讘谉 砖讘谉 拽诐 转讞转 讗讘讬讜 讻讜'. 讗讬讻讗 讚拽砖讬讗 诇讬讛 诇讬诪讗 诇讬注讚讛 讜诇谞讞诇讛 讚讘讛讚讬讗 讻转讬讘 砖讛讘谉 讜讛讘转 拽讜讚诪讬诐 诇讗讞 讚讻转讬讘 讗讬砖 讻讬 讬诪讜转 讜讘谉 讗讬谉 诇讜 讜讙讜' 讜讗诐 讗讬谉 诇讜 讘转 讜谞转转诐 讗转 谞讞诇转讜 诇讗讞讬讜 讜讻讬讜谉 砖讛讘谉 拽讜讚诐 诇讗讞 诇谞讞诇讛 诪专讘讛 讗谞讬 讗转 讛讘谉 砖讬拽讚讬诐 诇讗讘 讬讜转专 诪谉 讛讗讞. 讜讛讗 诇讗 拽砖讬讗 讚转诇诪讜讚讗 谞住讬讘 诇拽讜专讘讜转 讛谞诪爪讗讜转 讘讘谉 砖讗讬谞诐 谞诪爪讗讜转 讘讗讞 讻诇诇 讻讙讜谉 讬注讬讚讛 砖讗讬谞讛 讘讗讞 讻诇诇 讜讛讬讛 住诇拽讗 讚注转讱 砖讛讬讗 专讗讜讬讛 诇讛讻专讬注 拽讜专讘转 讬讘讜诐 砖讛讬讗 讘讗讞 讜讗讬谞讛 讘讘谉 讻诇诇 讗讘诇 拽讜专讘讛 讚谞讞诇讛 讗祝 注诇 驻讬 砖讛讘谉 拽讜讚诐 诇讗讞 讗讬谞讛 专讗讜讬讛 诇注诪讜讚 讻谞讙讚 拽讜专讘讛 讚讬讘讜诐 诇驻讬 砖讛讜讗 讘讗讞 讜讗讬谞讛 讘讘谉 讻诇诇 讜拽讜专讘讛 讚谞讞诇讛 讬砖谞讛 讘讗讞 讘诪拽讜诐 砖讗讬谉 讘谉 讜讻讬讜爪讗 讘住讜讙讬讗 讝讜 讬砖 讘拽讚讜砖讬谉 注诇 诪谞转 砖注讜讘讚 讗转 讛讘谉 讜讗讬谞讜 注讜讘讚 讗转 讛讗讞 讜讘注专讻讬谉 诇注谞讬谉 砖讚讛 讗讞讜讝讛 讜讘讻讜诇讛讜 诇讗 谞拽讟 诇谞讞诇讛 诪谉 讛讟注诐 砖讻转讘谞讜. 讗诇讗 讗讬 拽砖讬讗 讛讗 拽砖讬讗 诪讗讬 讛讗讬 讚拽讗 讛讜讬 转诇诪讜讚讗 讜诪讛 专讗讬转 诇专讘讜转 讗转 讛讘谉 讜诇讛讜爪讬讗 讗转 讛讗讞 讜讗讬讱 讬讛讗 拽讜讚诐 诇讘谉 讜诇讗 诇讗讞专 诪讗讞专 砖讛讘谉 拽讜讚诐 诇讗讞 讘诪拽讜诐 砖讗讬谉 讗讘 讻诪讜 砖诪驻讜专砖 讘驻专砖讛 讜诪讛 讟注诐 讬砖 诇讚讘专 讝讛 讛讙注 注爪诪讱 砖讗诐 讬砖 砖诐 讗讘 讜讘谉 讜讗讞 讗诐 讗转讛 讗讜诪专 砖讛讗讘 拽讜讚诐 诇讘谉 讜诇讗 诇讗讞 讜讛讘谉 拽讜讚诐 诇讗讞 谞诪爪讗 砖讛讗讘 讬讜爪讬讗 诪讬讚 讛讘谉 讜讛讗讞 诪讬讚 讛讗讘 讜讛讘谉 诪谉 讛讗讞 讜讞讜讝专讬诐 讞诇讬诇讛 讜讗讬谉 讟注诐 诇讚讘专 讝讛. 讜专砖讘"诐 讝"诇 驻讬专砖 讚诇讛讻讬 诪拽砖讬谞谉 诪讛 专讗讬转 诇专讘讜转 讗转 讛讘谉 讜诇讛讜爪讬讗 讗转 讛讗讞 讚讻讬讜谉 讚拽专讗讬 砖诇讗 讻住讚专谉 讻转讬讘讬 讜讻谉 住讚专 谞讞诇讜转 讗讬砖 讻讬 讬诪讜转 讜讗讞 讗讬谉 诇讜 讜讛注讘专转诐 讗转 谞讞诇转讜 诇讘谞讜 讜讗诐 讗讬谉 诇讜 讘谉 讜讛注讘专转诐 讗转 谞讞诇转讜 诇讘转讜. 讜讝讛 讛驻讬专讜砖 讗讬谞讜 诪讞讜讜专 讻诇 注讬拽专 砖讗诐 讗诪专讜 诇注谞讬谉 砖讗专讜 拽专讗讬 砖诇讗 讻住讚专谉 讻转讬讘讬 诇驻讬 砖讬砖 讛讻专注 诇讚讘专 讚讗讬 讗驻砖专 诇讜诪专 砖讬讛讬讜 讗讞讬 讛讗讘 拽讜讚诪讬诐 诇砖讗专讜 讚讛讬讬谞讜 讛讗讘 砖讛专讬 讗讞讬 讛讗讘 讗讬谞诐 讘讗讬诐 讗诇讗 诪讻讞 讛讗讘 讗讘诇 讛讗讬讱 谞讗诪专 注诇 砖讗专 诪拽专讗讜转 砖讘驻专砖讛 砖诇讗 讻住讚专谉 讻转讬讘讬 讘诇讗 专讗讬讛 讜讛讻专讞. 讜注讜讚 砖诇讗 讗诪专讜 拽专讗讬 砖诇讗 讻住讚专谉 讻转讬讘讬 讗诇讗 诇注谞讬谉 讛诪讚专砖 讘诇讘讚 讗讘诇 驻砖讟谉 砖诇 诪拽专讗讜转 诪拽讬讬诐 讻住讚专谉 讜讗讬谉 诪拽专讗 讬讜爪讗 诪讬讚讬 驻砖讜讟讜 讜诇驻讬 讛驻砖讟 讛讗 讚讻转讬讘 诇砖讗专讜 讛讬讬谞讜 诇砖讗专 拽专讜讘讬诐 砖诇 诪转 讜谞诪爪讗 讛驻砖讟 诪转拽讬讬诐 讻住讚专讜 讗讘诇 诇注谞讬谉 讛诪讚专砖 砖讚专砖讜 讘讜 讞讻诪讬诐 讚砖讗专讜 讝讛 讛讗讘 讗诪专讬谞谉 讚拽专讗讬 砖诇讗 讻住讚专谉 讻转讬讘讬 讜诪注转讛 诇注谞讬谉 诪讛 砖讻转讜讘 诇讗讞讬讜 讗讬 讗驻砖专 诇讜诪专 注诇 驻砖讜讟讜 砖诇 诪拽专讗 讚讻砖诇讗 讻住讚专谉 讻转讬讘 讚讘讛讚讬讗 讻转讬讘 砖讛讘转 拽讜讚诐 诇讗讞讬诐 讜讛讗讬讱 谞讗诪专 砖讛讗诐 拽讜讚诐 诇讘转 讜诇讘谉. 讜注讜讚 讚讗诪专讬谞谉 诇拽诪谉 诪谞讗 诇讬讛 砖讛讘谉 拽讜讚诐 诇讘转 讚讻转讬讘 讗讬砖 讻讬 讬诪讜转 讜讘谉 讗讬谉 诇讜 讟注诪讗 讚讗讬谉 诇讜 讘谉 讛讗 讬砖 诇讜 讘谉 讘谉 拽讜讚诐 讜诇讗 讗诪专讬谞谉 讚讬诇诪讗 拽专讗讬 砖诇讗 讻住讚专谉 讻转讬讘讬 讘转 拽讜讚诪转 诇讘谉 诇诪讗谉 讚讗诪专 诇注谞讬谉 砖讗专讜 拽专讗讬 砖诇讗 讻住讚专谉 讻转讬讘讬. 讜谞专讗讛 讘注讬谞讬 讚讜讚讗讬 驻砖讜讟 讛讚讘专 砖讛讘谉 拽讜讚诐 诇讗讞 诇谞讞诇讛 讻讚讻转讬讘 讘讛讚讬讗 讜讻谉 讛讗讘 拽讜讚诐 诇讘谉 诇谞讞诇讛 注诇 讻专讞讱 讻诇 砖讻谉 砖拽讜讚诐 诇讗讞 砖讛专讬 讛讘谉 拽讜讚诐 诇讗讞 讜砖诪注转讬谉 讛讻讬 驻讬专讜砖讜 讬讻讜诇 讬讛讗 讛讗讘 拽讜讚诐 诇讘谉 讻诇讜诪专 讗祝 诇讘谉 讜讻诇 砖讻谉 诇讗讞 转诇诪讜讚 诇讜诪专 讛拽专讜讘 拽专讜讘 拽讜讚诐 驻讬专讜砖 讛拽专讜讘 讘注诇诪讗 诇砖讗专 讚讘专讬诐 诪谉 讛讗讘 讛讜讗 讛拽讜讚诐 诇谞讞诇讛 讜讛讘谉 拽讜讚诐 诪谉 讛讗讘 诇讬注讚讛 讛讬诇讻讱 讛讜讗 拽讜讚诐 诇谞讞诇讛. 讜诪讛 专讗讬转 诇专讘讜转 讛讘谉 诪讻讞 诪砖诪注讜转 讛拽专讜讘 讜诇讛讜爪讬讗 讗转 讛讗讞 讜讛诇讗 讙诐 讛讗讞 拽专讜讘 讬讜转专 诪谉 讛讗讘 讘注诇诪讗 诇注谞讬谉 讬讘讜诐 讜讻诇 讝诪谉 砖讗讬谉 讗转讛 诪讜爪讗 专讗讬讛 砖转讛讗 拽讜专讘转 讛讘谉 注诇 讛讗讘 讬转讬专讛 讜讞讝拽讛 诪拽讜专讘转 讛讗讞 注诇 讛讗讘 诪讛 专讗讬转 诇拽专讜讗 讗转 讛讘谉 拽专讜讘 讬讜转专 诪谉 讛讗讘 诇讚讬谞讬诐 讚注诇诪讗 讜诇讛讜爪讬讗 讗转 讛讗讞 诪讻诇诇 砖诐 讛拽专讜讘 讜谞讛讬 谞诪讬 砖讗讬 讗驻砖专 砖讛讘谉 讜讛讗讞 砖谞讬讛诐 讘讻诇诇 讛拽专讜讘 讜拽讜讚诪讬诐 诇讗讘 讚讛讗 注诇 讻专讞讱 诇讗 讗爪讟专讬讱 砖讗专讜 诇讛拽讚讬诐 讛讗讘 诇讗讞讬 讛讗讘 讚诇讛讗 诇讗 讗爪讟专讬讱 拽专讗 讚讗讞讬 讛讗讘 诪讻讞 诪讗谉 拽讗转讬 诪讻讞 讗讘 讗诇讗 诇讛拽讚讬诐 讛讗讘 诇讗诐 讗讜 诇讘谉 讗爪讟专讬讱 诪讻诇 诪拽讜诐 诪讛 专讗讬转 诇专讘讜转 讗转 讛讘谉 讘诪砖诪注讜转 讛拽专讜讘 讜诇讛讜爪讬讗 讗转 讛讗讞 诪讻诇诇 诪砖诪注讜转讜 讛讗 讗讬讻讗 诇诪讬诪专 讗讬驻讻讗. 讜讻讬 转讬诪讗 讗讬驻讻讗 诇讗 诪爪讬转 讗诪专转 砖讛专讬 讛讘谉 拽讜讚诐 诇讗讞 诇谞讞诇讛 诪讻诇 诪拽讜诐 讻讬讜谉 砖讗讬谉 拽讜专讘转 讛讘谉 注诇 讛讗讘 讬转讬专讛 诪拽讜专讘转 讛讗讞 注诇 讛讗讘 讛讗讬讱 转讜诇讛 讛讻转讜讘 拽讚讬诪转 讛讘谉 诇谞讞诇讛 讘拽讜专讘转 讛讘谉 注诇 讛讗讘 讘注诇诪讗. 讻讬讜谉 砖拽讜专讘转 讛讗讞 注诇 讛讗讘 讞讝拽讛 讻诪讜讛 讜讗讬谞讛 注讜诪讚转 诇讗讞 砖讬讛讗 拽讜讚诐 诇讗讘 诇谞讞诇讛 讜诪注转讛 讬砖 诇讱 诇讘讟诇 诇讚专砖讛 讚讛拽专讜讘 讜诇讗 转讚专讜砖 拽专讜讘 拽讜讚诐 砖讛专讬 讗讬 讗驻砖专 诇讱 诇讛注诪讬讚讛 讜诇讜诪专 讚拽讜专讘讛 讘注诇诪讗 讙讜专诪转 拽讚讬诪讛 诇谞讞诇讛 讜讛讗讬讱 谞讚专讜砖 讚砖讗专讜 讚讛讬讬谞讜 讛讗讘 拽讜讚诐 讗祝 诇讘谉. 讜诪讛讚专讬谞谉 诪专讘讛 讗谞讬 讗转 讛讘谉 砖讘谉 拽诐 转讞转 讗讘讬讜 诇讬注讚讛 讻讜' 诪讛 砖讗讬谉 讻谉 诇讗 讘讗讘 讜诇讗 讘讗讞 讜谞诪爪讗转 拽讜专讘转 讛讘谉 注诇 讛讗讘 讬转讬专讛 诪拽讜专讘转 讛讗讞 注诇 讛讗讘. 讜讞讝专 讛诪拽砖讛 诇讛注诪讬讚 讚讘专讬讜 讜讗诪专 讗讚专讘讛 诪专讘讛 讗谞讬 讗转 讛讗讞 砖讻谉 拽诐 转讞转 讗讘讬讜 诇讬讘讜诐 讜谞诪爪讗转 拽讜专讘转 讛讗讞 注诇 讛讗讘 讬转讬专讛 讘注诇诪讗 诪拽讜专讘转 讛讘谉 注诇 讛讗讘 讜讛讬讛 诇讜 诇讙专讜诐 砖讬讛讗 讛讗讞 拽讜讚诐 讛讗讘 诇谞讞诇讛 讗讬 讗讝诇讬谞谉 诇注谞讬谉 谞讞诇讛 讘转专 拽讜专讘讛 讚注诇诪讗. 讜诪讛讚专讬谞谉 讻诇讜诐 讬砖 讬讘讜诐 讗诇讗 讘诪拽讜诐 砖讗讬谉 讘谉 讻讜' 讜谞诪爪讗 讻讬 讙诐 诇注谞讬谉 讬讘讜诐 拽讜专讘转 讛讘谉 注诇 讛讗讘 讬转讬专讛 诪拽讜专讘转 讛讗讞 注诇 讛讗讘 砖讛讘谉 驻讜讟专 讗转 讗诪讜 诪谉 讛讬讘讜诐 讜谞诪爪讗 谞讙讚 诪讛 砖驻讜讟专 讗转 讗诪讜 诪谉 讛讬讘讜诐 讛讜讬 拽讜专讘转 讛讗讞 砖讛讜讗 诪讬讘诐 谞诪爪讗转 讗诪专 讚拽讜专讘转 讛讘谉 注诇 讛讗讘 讬转讬专讛 诪拽讜专讘转 讛讗讞 注诇 讛讗讘 讘讬谉 诇注谞讬谉 讬注讬讚讛 讘讬谉 诇注谞讬谉 讬讘讜诐 讜诇驻讬 砖讬砖 拽讜专讘讛 讙讚讜诇讛 讜讬转讬专讛 诇讘谉 注诇 讛讗讘 讛讬讗 讙讜专诪转 诇讜 砖讬讛讗 拽讜讚诐 诇谞讞诇讛 讗讘诇 拽讜专讘转 讛讗讞 注诇 讛讗讘 砖讗讬谞讛 讙讚讜诇讛 讻诇 讻讱 讗讬谞讛 讙讜专诪转 诇讗讞 砖讬讛讗 拽讜讚诐 诇讗讘 讜谞转拽讬讬诪讛 讚专砖讛 讚讛拽专讜讘 拽专讜讘 拽讜讚诐 诇注谞讬谉 讛讘谉 砖拽讜讚诐 诇谞讞诇讛 讜讚专砖讛 讚砖讗专讜 谞转拽讬讬诪讛 诇注谞讬谉 拽讚讬诪转 讛讗讘 诇讗讞讬诐 讚讗诇讜 诇拽讚讬诪转 讛讗讘 诇讗讞讬 讛讗讘 诇讗 讗爪讟专讬讱 拽专讗. 讜讻谉 讻转讘 专讘讬谞讜 讞谞谞讗诇 讝"诇 转诇诪讜讚 诇讜诪专 讛拽专讜讘 拽专讜讘 拽讜讚诐 拽讚讬诪转 讞谞讜讱 诇专讗讜讘谉 讬讜转专 诪讗讞讬 专讗讜讘谉 讜讗讘讬 专讗讜讘谉 砖讻谉 诪爪讬谞讜 讘讗诪讛 注讘专讬讛 砖谞转谞讛 诇讜 讛转讜专讛 专砖讜转 诇讬注讚讛 诇注爪诪讜 讗讜 诇讘谞讜. 注讚 讻讗谉. 
讛拽砖讜 讘转讜住驻讜转 讘讚讘讜专 讛诪转讞讬诇 讬讻讜诇 讬讛讗 拽讜讚诐 诇讘谉. 讜讗诐 转讗诪专 讗诐 讻谉 讻讜'. 讜讗诐 转讗诪专 讗讞讬谉 讚讻转讘 专讞诪谞讗 诇诪讛 诇讬 讻讬讜谉 讚谞讞诇讛 诪诪砖诪砖转 讻讜'. 讜讬砖 诇讜诪专 讚讗讬 诇讗 讻转讘 讛讻讬谉 讻讜' 讻讻转讜讘 砖诐 讘转讜住驻讜转. 讗讘诇 诇转谞讗讬诐 讚诇拽诪谉 讚诇讗 讚专砖讜 砖讗专讜 讝讛 讛讗讘 拽砖讬讗. 讜讬砖 诇讜诪专 讚讗爪讟专讬讱 诇诪讻转讘 讗讞讬谉 诇讚讬讚讛讜 诇诪讚专砖 讗讬 讗转讛 诪注讘讬专 诪谉 讛讗讘 讘诪拽讜诐 讗讞讬诐 讻讚诇拽诪谉. 讙诇讬讜谉 转讜住驻讜转. 


 诇讬注讚讛 讜诇砖讚讛 讗讞讜讝讛. 讛讻讬 谞诪讬 讛讜讛 诪爪讬 诇诪讬诪专 讜诇注讘讚 注讘专讬 讻讚讗诪专讬谞谉 讘驻专拽 拽诪讗 讚拽讬讚讜砖讬谉 砖注讜讘讚 讗转 讛讘谉 讜讻讜' 讜讗讬 诪砖讜诐 讚讛讗讬 驻讬专讻讗 讛讜讗 讚拽讬讬诪讗 诇谉 诇转谞讗 讚讻诇讜诐 讬砖 讬讘讜诐 讗诇讗 讘诪拽讜诐 砖讗讬谉 讘谉 讛讻讬 谞诪讬 砖讚讛 讗讞讜讝讛 拽讬讬诪讗 诪讛讗讬 驻讬专讻讗 讻讚诪住讬拽 讜讗驻讬诇讜 讛讻讬 讞砖讬讘 诇讬讛. 讜讬砖 诇讜诪专 讚谞拽讟 讞讚讗 诪讛谞讱 转专转讬 讚拽讬讬诪讗 诇谉 诪讛讗讬 驻讬专讻讗. 讗讚专讘讛 诪专讘讛 讗谞讬 讗转 讛讗讞. 讜驻讬专砖 专砖讘"诐 讜住讚专 谞讞诇讜转 讛讗讞 讜讘谉 讜讘转 讜砖讗专讜. 讜讛讚专 讘讬讛 诪讝讛 讛驻讬专讜砖 诪砖讜诐 讚讗诐 讻谉 诇讗 讬讻转讜讘 砖讗专讜 讻诇诇 讜驻讬专砖 住讚专 谞讞诇讜转 讗讞 讜砖讗专讜 讘谉 讜讘转. 转讜住驻讜转 讛专讗"砖 讝"诇.





诪讛专砖"讗 - 讞讬讚讜砖讬 讛诇讻讜转

讘驻专砖讘"诐 讘讚"讛 讗讚专讘讛 诪专讘讛 讻讜' 讜讗诐 讗讬谉 诇讜 讗讞讬诐 讜讘谉 讗讬谉 诇讜 讻讜' 讜讗诐 讗讬谉 诇讜 讘转 讜谞转转诐 讗转 谞讞诇转讜 诇砖讗专讜 讻讜' 注讻"诇 诇讻讗讜专讛 诪诇讬砖谞讗 讚讗讚专讘讛 讛讬讬谞讜 诇专讘讜转 讛讗讞 砖讬讛讗 拽讜讚诐 诇讗讘 讜诇讛讜爪讬讗 讛讘谉 砖讬讛讬讛 讛讗讘 拽讜讚诪讜 讜讻谉 转住讚专 讜讗诐 讗讬谉 诇讜 讗讞讬诐 讜谞转转诐 谞讞诇转讜 诇砖讗专讜 讜讗诐 讗讬谉 诇讜 砖讗专 讜谞转转诐 诇讘谞讜 讜讗诐 讗讬谉 诇讜 讘谉 讜谞转转诐 诇讘转 讻讜' 讗讘诇 谞讬讞讗 诇驻专砖 讻诪讜 砖驻讬专砖 诪讚诇讗 拽讗诪专 讗讚专讘讛 诪专讘讛 讗谞讬 讛讗讞 讜讗讜爪讬讗 讗转 讛讘谉 讜讛讘转 诪砖诪注 讚诇讗 拽讗诪专 讗讚专讘讛 讗诇讗 诇注谞讬谉 诇专讘讜转 讛讗讞 砖讬讛讬讛 讛讗讞 拽讜讚诐 诇讘谉 讜讘转 诪讬讛讜 讻讜诇谉 拽讜讚诪讬谉 诇讗讘 讜讛讬讬谞讜 诪砖讜诐 讚诇诪讗讬 讚诇讗 讗住讬拽 讗讻转讬 讛砖转讗 讚讻转讬讘 砖讗专讜 诇讗拽讚讜诪讬讛 诇讗讘 砖驻讬专 拽讗 拽砖讬讗 诇讬讛 诇讛拽讚讬诐 讻讜诇谉 诇讗讘 讜讛诪转专抓 诇讗 讛砖讬讘 诇讜 讛砖转讗 讗诇讗 讚诇讬讻讗 诇诪讬诪专 讗讚专讘讗 讜讘讜讚讗讬 讛讘谉 讜讘转 拽讜讚诐 诇讗讞 讜诪讬讛讜 讗讻转讬 讗讬讻讗 诇诪讬诪专 讚讻讜诇讛讜 拽讜讚诪讬谉 诇讗讘 注讚 讚诪住讬拽 诇讬讛 讚注"讻 讻转讬讘 砖讗专讜 诇讗拽讚讜诪讬讛 诇讗讘 讜拽"诇:


转讜住' 讘讚"讛 讬讻讜诇 讬讛讗 讻讜' 讜讗"转 讗讞讬 讗讘讬讜 讚讻转讘 专讞诪谞讗 诇"诇 讻讜' 注讻"诇 诪讛 砖讛拽讚讬诪讜 讛诪讗讜讞专 讘驻住讜拽 诇讛拽砖讜转 注诇 讗讞讬 讗讘讬讜 诇"诇 讜讗讞"讻 注诇 讛讗讞讬谉 诇"诇 诪砖讜诐 讚讛讱 拽讜砖讬讗 讚讗讞讬 讗讘讬讜 诇"诇 讛讬讗 拽砖讛 诇讻"注 讗讘诇 讗讞讬谉 诇"诇 讗讬谞讜 拽砖讛 专拽 诇诪"讚 诇讗讜 讻住讚专谉 讻转讬讘讬 讗讘诇 诇诪"讚 讻住讚专谉 讻转讬讘讬 讗讬爪讟专讬讱 诇诪讻转讘 讗讞讬谉 诇诪讚专砖 诪讜讛注讘专转 讘诪拽讜诐 讘转 讗转讛 诪注讘讬专 谞讞诇讛 诪谉 讛讗讘 讜讗讬 讗转讛 讻讜' 讜诇讗 谞讬诪讗 讜讛注讘专转 讘诪拽讜诐 讘转 讗转讛 诪注讘讬专 谞讞诇讛 诪谉 讛讗讞讬谉 讚讛砖转讗 讚讻转讬讘 讗讞讬谉 讘拽专讗 诪诪讬诇讗 砖诪注讬谞谉 诇讛 讻驻专砖讘"诐 诇拽诪谉 讜拽"诇:


讘讗"讚 讚讗讬 诇讗 讻转讬讘 讗讞讬 讗讘讬讜 讛"讗 讚讻住讚专谉 讻转讬讘讬 讜讗讞讬 讛诪转 拽讜讚诪讬谉 讻讜' 注讻"诇 讜讗讬谉 诇讛拽砖讜转 诇驻讜诐 住讘专讗 讚讛砖转讗 讗讞讬谉 诇"诇 讚讛讗 诇讬讻讗 诇诪讬诪专 讻诪讜 砖转专爪讜 诇拽诪谉 讚讛"讗 讗讘 拽讜讚诐 诇讘转 讻讜' 讚讛讗 讛砖转讗 讻住讚专谉 讻转讬讘讬 讜诇讬转 诇谉 诇讗拽讚讜诪讬 诇讗讘 讗讞讚 诪讛谞讱 讚讬"诇 讚讛砖转讗 谞讬讞讗 讚讻住讚专谉 讻转讬讘讬 讗讬爪讟专讬讱 诇诪讻转讘 讗讞讬谉 诇讗拽讚讜诪讬 诇讗讘 讚讗讬 诇讗 讛讜讛 讻转讬讘讬 讗讞讬谉 讗注"讙 讚诪住讘专讗 讗讞讬谉 拽讚诪讬 诇讗讘 讻诪"砖 讛转讜住驻讜转 诇拽诪谉 诪"诪 讻讬讜谉 讚讗讞讬谉 诇讗 讻转讬讘讬 讜讗讘 讻转讬讘 讗讬转 诇谉 诇讗拽讚讜诪讬 诇讗讘 讟驻讬 诪讗讞 讜拽"诇:


讘讗"讚 讜讗"转 讜讗讞讬谉 讚讻转讘 专讞诪谞讗 诇"诇 讻讜' 讜讬"诇 讚讗讬 诇讗 讻转讬讘 讻讜' 讚讗讬转 诇谉 诇讗拽讚讜诪讬 讗讘 诇讞讚 诪讛谞讱 讻讜' 注讻"诇 讜拽"拽 讚讛拽专讜讘 拽专讜讘 拽讜讚诐 诇"诇 讚注"讻 诇讬转 诇谉 诇讗拽讚讜诪讬 (诪讻讜诇谉 诇讗讘) [诇讗讘 诪讻讜诇谉] 讚讗"讻 诇讗 诇讻转讜讘 讗讞讬谉 讜讚讜"拽:





诪讛专"诐 砖讬祝

讙诪专讗 讗讬讬讚讬 讚讗转讬讗 诇讬讛 诪讚专砖讛 讻讜'   讜诪讗讬 讚专砖讛 讻讜'.   诇讻讗讜专讛 诪驻砖讟讗 讚拽专讗 讚讗讞讬 讛讗讘 砖"诪 讛讗讘 讚诪讻讞 诪讗谉 拽讗转讬 [讜讗讬谉 爪专讬讱 注"讝 讚专砖讛 讚诇砖讗专讜] 讜诇讬诪讜讚 讚砖讗专讜 讝讛 讛讗讘 讗爪讟专讬讱 诇讛拽讚讬诪讜 诇讗讞 讜讝讛 诇讗 谞砖诪注 诪诪转谞讬' 讚讗讘 拽讜讚诐 诇讗讞 讜讗讬 诪砖讜诐 讚讗拽讚诪讬讛 诇讗讞讬谉 讛"谞 讗拽讚诪讬讛 诇讘谞讬诐 讗转 讛讗讘 讗祝 讚讘谞讬诐 拽讜讚诪讬谉. 讜爪"诇 诪"诪 讻讬讜谉 讚讗讘 讙讜驻讬讛 讘驻讬专讜砖 谞讻转讘 讘转讜专讛 (讜讗转讬讗) [讗转讬讗] 诪讚专砖讛 [专"诇 讛讗 讚谞讻转讘 讘转讜专讛 讘驻讬专讜砖 讛讜讗 讗转讬讗 诪讚专砖讛 讚讚专砖讬谞谉 砖讗专讜 讝讛 讛讗讘] 诪砖讗"讻 诪讗讞讬 讛讗讘 诇讗 谞砖诪注 专拽 注"讬 讻"砖 讜拽讜砖讟讗 讛讜讗 砖讛转讜专讛 讻转讘讛 讘驻讬专讜砖 诇讗讘 [诪讚专砖讛 讚砖讗专讜] 诇讝讛 驻转讞 讘讬讛 讻讬 讛转谞讗 讗讬谞讜 讞讜砖讘 讘讘讘讗 讝讜 专拽 诪讛 砖谞讻转讘 讘驻讬专讜砖 诇讗 诪讛 砖谞砖诪注 诪讻诇诇 讚讬讜拽 [讜讻驻讬专讜砖 诇讗 讗转讬讗 专拽 诪讚专砖讛 讜讞讘讬讘讗 诇讬讛]: 


讙诪' 讜诪讛 专讗讬转 讻讜'  .   驻砖讟讗 诪砖诪注 讜诪讛 专讗讬转 诇专讘讜转 讛讘谉 诪讛拽专讜讘 砖讬讛讬讛 拽讜讚诐 诇讗讘 讜诇讛讜爪讬讗 讛讗讞 诪砖讗专讜 诪诇诪讚 砖讛讗讘 拽讜讚诐 诇讗讞 讗讚专讘讛 诪专讘讛 讗谞讬 讗转 讛讗讞 诪讛拽专讜讘 砖讻谉 拽诐 讻讜' 讜讗讜爪讬讗 讛讘谉 诪砖讗专讜 讜讬讛讬讛 讛住讚专 讗讞. 讗讘. 讘谉. 讚讗祝 讚讜讚讗讬 讘谉 讜讗讞 讘讻诇 讗讞讚 讬砖 爪讚 诇讛拽讚讬诐 诇讗讘 砖讗讬谉 拽诐 转讞转 讘谞讜 诇诪讗讜诪讛 诪"诪 讘注"讻 砖讗专讜 诪讜专讛 诇谉 诇讗拽讚讜诪讬 诇讞讚 诪谞讛讜谉 讚诇讗拽讚讜诪讬 诇讗讞讬 讛讗讘 诇讗 爪专讬讱 讻讚诪住讬拽 诪讻讞 诪讗谉 拽讗转讬 讗讞讬 讛讗讘 诪讻讞 讻讜' 专拽 诪谞"诇 诇讗拽讚讜诪讬 诇讗讞 讚诇诪讗 诇讘谉. 讜讻谉 诪砖诪注 诪讛转讜住' 讜诪讛 专讗讬转 讚诪讜拽诪讬转 讛拽专讜讘 诇讘谉 讜砖讗专讜 诇讛拽讚讬诐 诇讗讞 讗讬诪讗 讗讬驻讻讗 (讻讗谉 讞住专 讞爪讬 砖讜专讛 诪讛讻转讘讬诐 砖讗讻诇讛 讘讛诐 诪诇讞转 讗讘诇 诇驻讬 讚注转讬谞讜 拽诇 讘注讬谞讬 讛诪注讬讬谉 诇讘讗 讘讝讛 注诇 讻讜讜谞转 讛诪讞讘专 讜讗谞讞谞讜 诇讗 谞讚注 讗诐 谞注砖讛 讘转讬拽讜谉 诪讛 砖谞专讗讛 诇谞讜 讗转 讛砖讜讛 诇讻诇 谞驻砖 诇讻谉 讛谞讞谞讜讛讜 讻诪讜转 砖讛讜讗. 讻谉 讛讬讛 讘诪讜住讙专) (讟) 讗诇讗 诪谞"诇 砖讛讘谉 拽讜讚诐 (讞住专 讗讬讝讛 转讬讘讜转) 砖讻谉 拽诐 讜讻讜'. 讜讛讗讘 讘讜讚讗讬 诇驻讬"讝 诇讗讞专讜谞讛 讬住注 砖讗讬谉 诇讜 砖讜诐 讬转专讜谉 专拽 诇讗 谞讞讬转 诇讛拽砖讜转 讗讻转讬 讘讝讛 注讚 诇讘住讜祝 讜诇讝讛 讻转讘 (讛专砖讘"诐) 讜诪砖讜诐 讚诪诇转讗 讚驻砖讬讟讗 讛讜讗 诇讗 讞砖砖 讛转诇诪讜讚 诇讛拽砖讜转 诪讛 专讗讬转 诇专讘讜转 讛讘谉 讻讜' 讗"讻 讻砖诪拽砖讛 讚诇诪讗 讛讗讞 拽讜讚诐 诇讘谉 讘注诇 讻专讞讜 讛讗讘 讘转专讬讬讛讜 讜诇讝讛 诪驻专砖 讜诪讛 专讗讬转 讻讜' 讻讗诇讜 讗诪专 讜诪讛 专讗讬转 诇讛拽讚讬诐 讘谉 诇讗讞 砖讛专讬 讗转讛 讗讜诪专 讘谉 拽讜讚诐 诇讗讘 讜讗讘 拽讜讚诐 诇讗讞讬谉 讻诪讜 砖讛讗专讬讱 诇驻专砖 讜住讬讬诐 讗讚专讘讛 诪专讘讛 讗谞讬 讗转 讛讗讞 讻讚诇拽诪谉 讻讜' 讜诇拽诪讬讛 诪驻专砖 讘讛讚讬讗 讘讚"讛 讗讚专讘讛 讜诪讛驻讻讬谞谉 拽专讗 讻讛"讙 讗讞 讘谉. 讘转 讗讘. 讜讬砖 诇专讗讜转 诪讗讬 讚讜讞拽讬讛. 讜注讜讚 讚诇驻讬"讝 讚驻砖讬讟讗 诇讬讛 诇讛诪拽砖讛 讚讘谉 拽讜讚诐 诇讗讘 讘注"讻 讘谉 拽讜讚诐 诇讗讞 讚讗讬 讗讞 拽讜讚诐. 讗讘 诇讛讬讻谉 转砖诇讬讻讜. 讗讬 拽讜讚诐 诇讗讞 讗讜 诪讬讚 讗讞专 讗讞 讗"讻 讬讛讬讛 讛讗讘 拽讜讚诐 诇讘谉 讜讗讬 讘转专 讘谉 讗"讻 诇讗 讬讛讬讛 砖讗专讜 诪讜拽讚诐 专拽 诇讗讞讬 讛讗讘 讜诇讗 爪专讬讱 拽专讗 讜讚讜"拽. [注讬讬谉 讘诪讛专砖"讗 砖诪讬砖讘讜]: 
讘专砖讘"诐 讘讚"讛 讚转谞讬讗 讜谞转转诐 讗转 谞讞诇转讜 讻讜' 讜讘讚"讛 诪诇诪讚 砖讛讗讘 砖诇 诪转 拽讜讚诐 诇讗讞讬讜 砖诇 诪转 讻讜' 讜讻谉 转住讚专 讻讜'. 诪砖讜诐 讚诇讙讘讬 砖讗专讜 诇讗 讻转讬讘 讗诐 讗讬谉 诇讜 砖讛讜讗 讛讗讞专讜谉 讘诪拽专讗 诇讝讛 讛讜住讬祝 讻诇讜诪专 讻讜': 讗讜转诐 讻讜' 讜谞转转诐 讗转 谞讞诇转讜 诇砖讗专讜 讛拽专讜讘 讜讗讞"讻 讜谞转转诐 讜讙讜' 诇讗讞讬讜 讻诇讜诪专 讗诐 讗讬谉 诇讜 砖讗专 


讘转讜住' 讘讚"讛 讬讻讜诇 讬讛讗 拽讜讚诐 诇讘谉 驻专讬讘"诐 讬讛讗 拽讜讚诐 诇讘谉 讜诇讗 诇讗讞 讻讜'  .   讬砖 诇专讗讜转 诪讛讬 转讬转讬 谞讛驻讜讱 讛诪拽专讗讜转 讜谞讗诪专 诇驻讬"讝 讗讞 讗讘 讘谉 讚诇讗 讻住讚专 讛诪拽专讗 讚讗祝 讚砖讗专讜 爪专讬讻讗 诇诪讬拽讚诪讬' 讚砖讗专讜 诇诪讛 诇讬 诪"诪 诇诪讛 谞讛驻讱 讚讗讞 诇诇讗 爪讜专讱 讘砖诇诪讗 诇驻专砖"讬 讗讜 诇驻讬' 讛转讜住' 谞讬讞讗 讚讘转讞诇讛 诇诪讛 讚诇讗 讬讚注 讛拽专讜讘 讻讜' 驻专讬讱 讻讬讜谉 讚砖讗专讜 注"讻 爪专讬讻讬 诇诪讬拽讚诪讬讛 谞拽讚诪讬讛 诇讙诪专讬 讜讬讛讗 拽讜讚诐 讗祝 诇讘谉 转"诇 讛拽专讜讘 讻讜' 讜转讜 驻专讬讱 讻讬讜谉 讚讛拽专讜讘 诇讙诇讜讬讬 注诇 住讚专 谞讞诇讜转 拽讗转讬 诇住讚专 诇驻讬 拽讜专讘转谉 诪讛 专讗讬转 讻讜' 讗讘诇 诇专讬讘"诐 拽讜讚诐 讚讙诇讬 诇讬诪讜讚 讚讛拽专讜讘 诇诪讛 谞讛驻讱 讗讞 拽讜讚诐 诇讘谉:


讘转讜住' 讘讚"讛 讬讻讜诇 讻讜'   讜讗"转 讻讜' 注讚 讬注拽讘 讻讜' 讜讘专讗砖 讜住讜祝 讛讚讘讜专 讻转讘讜 专讗讜讘谉 讚诇拽诪谉 讗诪专讬谞谉 讙诪讬专讬 讚诇讗 讻诇讛 砖讘讟讗 讗"讻 讗讬 讗驻砖专 诇讜诪专 诇驻讬 讛讗诪转 专拽 注讚 专讗讜讘谉 诪诪砖诪砖转 诇诪注诇讛 讗"讻 讗祝 砖讛砖讘讟 拽讬讬诐 诪诪砖诪砖转 诇讬注拽讘 讜讞讜讝专转 诇讻诇 讬砖专讗诇.   驻砖讜讟: 讚讗讬 讗驻砖专 砖讘讗 诇讬注拽讘 讗诐 诇讗 砖讻诇讛 砖讘讟讗 诪砖讗"讻 讘讛"讗 讝讜 讚讗祝 砖讬砖 讘谉 讜讘转 讜讗讞 讗驻"讛 
讛讗 讚拽讗诪专 讙诪讬专讬 讚诇讗 讻诇讛 讻讜'. 讜讛讗 诪拽专讗 诪讜讻讞 讚讗诇"讻 谞诪爪讗 讛住讘转 谞讞诇讛 砖诇讗 注"讬 讘转 [讘讻诇讛 砖讘讟讗 讚诪诪砖诪砖 注讚 讬注拽讘 讜讞讜讝专 诇讻诇 讬砖专讗诇] 讚诪"诪 砖诪讗 诪砖讜诐 讚诇讗 砖讻讬讞讗 诪砖讗"讻 讘讛"讗 讝讜 砖讻讬讞讗 讜砖讻讬讞讗 讚讻诇 谞讞诇讜转 诇注讜诇诐 讗"讗 砖诇讗 讬讛讬讛 诪讜住讘转: 


讘讗"讚 讻讬讜谉 讚讚专讬砖 诪拽专讗 诇拽诪谉 砖讗讬谉 诇讱 讜讻讜'  .   诪讻讞 讛讱 拽讜砖讬转 讛转讜住' 讙讜驻讬讛 讛讜"诪 诇诪讬诪专 讚诇讗 谞讗诪专 诪砖诪讜砖 讛讬讻讗 砖讬砖 讘谉 讜讘转 讜讗讞 讜讻谉 诪砖诪注讜转 讛专砖讘"诐 讚讛讬讻讗 讚讬注拽讘 拽讬讬诐 讬讜专砖 讜拽专讗 讗讬讬专讬 讻砖诪转 诇讗 讬诪砖诪砖:


讘讗"讚 讜讗"转 讗讞讬 讗讘讬讜 讻讜'  .   诇注讬诇 [讘讚"讛 讜讗讞讬谉 诪谉 讛讗讘] 讚拽讚拽讜 讗诪砖谞讛 [讗诪讗讬 诇讗 拽转谞讬 讗讞讬 讛讗讘 讜转讬专爪讜 讚讬讚注讬谞谉 注"讬 诪砖诪讜砖 讜讞讝专讜 讜讛拽砖讜 讗讞讬谉 诪谉 讛讗讘 诇讗 诇讬转谞讬 讛讗 砖诪注讬谞谉 诇讛 注"讬 诪砖诪讜砖] 讜讻讗谉 讗拽专讗 讙讜驻讬讛: 


讘讗"讚 讛"讗 讚讻住讚专谉 讻转讬讘讬 讻讜'  .   讜砖讗专讜 诇讙讜驻讬讛 砖讬讜专砖 讛讗讘 讗讞专 讛讗讞讬谉 讜注"讝 讛拽砖讛 讛专砖讘"讗 诪诪谞"驻 讗诐 专"诇 讘讛"讗 讚砖讗专讜 诇讙讜驻讬讛 砖讬讛讗 讬讜专砖 讗讟讜 讘专 拽砖讗 讻讜' 讜讗诐 专"诇 讘讛"讗 讚砖讗专讜 诇讙讜驻讬讛 砖讬讛讬讛 讚讜拽讗 讗讞专 讛讗讞 讜诇讗 拽讜讚诐 讚讗诇讜 诇讗 谞讻转讘 讻诇诇 讛"讗 诪住讘专讗 拽讜讚诐 讗讞 讗"讻 诇驻讬 讛讗诪转 砖诇谞讜 讚拽讜砖讟讗 讛讜讗 讚诇讻讱 讻转讬讘讗 讗讞讬 讛讗讘 诇讛讜专讜转 讚讗讘 拽讜讚诐 诇讗 诇讻转讜讘 专讞诪谞讗 诇讗 讗讘 讜诇讗 讗讞讬 讛讗讘 [讜讬讛讬讛 谞砖讗专 讻住讘专讗 诪讘讞讜抓 讚讗讘 拽讜讚诐 诇讗讞讬谉]. 讜讘讗诪转 讗讬谉 诇讗讜诪专讜 讻诇诇 砖讬讻转讜讘 专讞诪谞讗 讗讞讬 讛讗讘 诇讗拽讚讜诪讬 讛讗讘 诇讗讞 诪砖讜诐 讚讗讬 诇讗 讻转讘讬' 讛"讗 讛讗讘 讗讞专 讗讞讬讜 讻讻转讜讘 讜讗诇讜 诇讗 讻转讬讘 讗讘 讙"讻 讛"讗 讗讘 拽讜讚诐 诇讗讞讬谉 讜诪讛"讗 讝讛 诪转讬讬专讗 讛转讜专讛 讜诇讻讱 讻转讘讛 讗讘 诇讛讜专讜转 砖讛讜讗 讘转专 讗讞讬讜 讜诇讻讱 讗爪讟专讬讱 讗讞讬 讛讗讘 诇讛讜专讜转 砖讛讜讗 拽讜讚诐 讗讞讬谉. 讚讻诇驻讬 诇讬讬讗 讚讗"讻 诇讗 诪讜专讛 讛转讜专讛 讬讜转专 讘讗讘 讜讗讞讬 讛讗讘 讬讜转专 诪讛讛"讗 讗诇讜 诇讗 谞讻转讘讜 砖谞讬讛诐 讚讗诇讜 诇讗 谞讻转讘讜 砖谞讬讛诐 谞诪讬 讛讬讬转讬 讗讜诪专 讻谉. 讜讚讘专讬诐 驻砖讜讟讬诐 讜讚讘专讬 诪讜转专 讛诐 讜讛讗专讻转讬 讘讛住讘专转讜 砖诇讗 转讙诪讙诐: 
砖诐 转讬专讜抓 专讬讘"诐 讚讻转讘讬谞谉 诇讗砖诪注讬谞谉 讚拽专讗 砖诇讗 讻住讚专谉 讻转讬讘讬 讻讜'. 讛住讙谞讜谉 砖诇 讛转讬专讜抓 讛讝讛 专讞讜拽 砖讬讻转讜讘 讛转讜专讛 讬讬转讜专 诪砖讜诐 讛讻讬 讟驻讬 讛讜"诇 诇诪讬讻转讘 讻住讚专谉. 讙诐 诪驻讬' 专砖讘"诐 诪砖诪注 讚诪讛拽专讜讘 砖诪注讬谞谉 砖谞住讚专 讗讜转谉 讻驻讬 拽讜专讘转谉: 


讘讗"讚 讜讗讜诪专 专"讬 讚诪讗讬谉 诇讜 讻讜'  .   讗祝 讚讻转讘 讗讞讬谉 讛"讗 讗讞讬谉 诪爪讚 讗讞 讬讜专砖 诇讗 诪砖讜诐 诪砖诪讜砖 (讜诪讛 砖讛拽砖讜 讗讞"讻 讜讗讞讬谉 讚讻转讘 专讞诪谞讗 诇诪讛 诇讬 讻讜' 注讚 专讗讜讘谉 讻讜' 讛讬讬谞讜 讜讚讗讬 讚讗祝 讗诐 诇讗 讛砖诪讬注谞讜 讚讗讞 讬讜专砖 诪爪讚 讗讞 诪"诪 谞讚注 诪讻讞 诪砖诪讜砖 诇诪注诇讛 诇讘转专 讚讻转讘 讗讞讬 讛讗讘 讝讛 讛讬讛 讘诪讜住讙专) 讜诇注讬诇 [讘讘讗 讘转专讗 拽讞 注"讗 讘讚"讛 讜讗讞讬谉 诪谉 讛讗讘] 砖讻转讘讜 讚诪讘谞讬 讗讞讬讜转 讬讚注讬谞谉 诪砖诪讜砖 讚讗讞讬 讛讗讘 讗祝 砖谞讗诪专 讚讗讞讬讜转 讬讜专砖转 诪爪讚 砖讛讬讗 讗讞讜转讛 诪"诪 讬讚注讬谞谉 诪砖诪讜砖 诪讘谞讬 讗讞讬讜转 砖讬讜专砖讬谉 讗诪谉 讘拽讘专 讜讝讛 谞拽专讗 诪砖诪讜砖 诇诪注诇讛 讛讜讗讬诇 砖讛讜讗 注"讬 讗诪谉. 诪讬讛讜 诇驻讬"讝 谞讚注 诪砖诪讜砖 诇诪注诇讛 诪讗诐 讗讬谉 诇讜 讗讞讬谉 讚讚专砖讬谞谉 注讬讬谉 讚讛讬讬谞讜 讘谞讬 讗讞讬谉 讜爪"诇 讚讝讛 谞拽专讗 诪砖诪讜砖 诇诪讟讛 讻讬讜谉 砖讗讞 讬讜专砖 诪讻讞 讗讞讬讜 讜诪讜专讬砖 诇讘谞讬讜 讜讘谞讬 讘谞讬讜 讜讗"讻 讗讞讬 讛讗讘 诇讗 讬讚注讬谞谉 诪讘谞讬 讗讞讬谉. 讜谞专讗讛 砖讛转讜住' 诇注讬诇 诇讬砖 诇讜诪专 讻转讘讜 讻谉 砖讬砖 诇讜诪专 砖诇讻讱 诇讗 砖谞讛 诪转谞讬' 讗讞讬 讛讗讘 砖住讜诪讱 注诇 讘谞讬 讗讞讬讜转 讚诇讗 住"诇 讞讬诇讜拽 讘讬谉 诪砖诪讜砖 诇诪砖诪讜砖. 讜诪"诪 讛转讜专讛 讗驻砖专 讚讻转讘讛 讜诇讗 住讜诪讻转 注爪诪讛 注诇 讗讬谉 诇讜 讗讞讬谉 注讬讬谉 砖诇讗 讬讟注讛 诇讞诇拽 讘讬谉 诪砖诪讜砖 诇诪注诇讛 诇诪砖诪讜砖 诇诪讟讛: 
砖诐 讚诪讗讬谉 诇讜 诇讗 讛讜讬 砖诪注讬谞谉 谞讞诇讛 诪诪砖诪砖转 诇诪注诇讛 讻讜'. 讜讗"诇 讜讗诇讗 诪讗谉 诇讬专讜转 讻讬讜谉 讚讘谉 讜讗讞 讗讬谉 诇讜 讗诇讗 讚讛"讗 讗讘讬 讛讗讘 [讜诇讗 讗讞讬 讛讗讘.] 讜讻谉 注讚 专讗讜讘谉 (讬) 讗"讻 诪爪讬谞讜 讛注讘专转 谞讞诇讛 诪砖讘讟 诇砖讘讟 讚诪诪砖诪砖 注讚 讬注拽讘 讜诪讜专讬砖 诇讻诇 讬砖专讗诇 讜诪"砖 讛住讘转 谞讞诇讛 注"讬 讘转 讻砖讬讜专砖转 讻砖讗讬谉 讘谉 讛"谞 注"讬 讘谉 讻砖讗讬谉 诇讜 [诇讘谉] 讘谉 讜讗讞. 讜讗"诇 注"讬 讘转 讬砖 讜讚讗讬 讛住讘转 谞讞诇讛 讚讘谞讛 讜讘注诇讛 讬讜专砖讛 诪砖讗"讻 讘讘谉 [讻砖讬砖 诇讜 讘谉 讗讜 讗讞] 讚讘讘转 谞诪讬 讬讻讜诇 诇讛讬讜转 砖讗讘讬讛 讜讗讞讬讛 讜讚讜讚讬讛 谞讜讞诇讬谉. (讙诐 讻讗谉 讞住专 讻诪讜 讻谉 砖讜专讛 砖诇讬诪讛) (讻): 转讬专抓 讛专砖讘"讗 讗讜讗"转 专讗砖讜谉 [讗"讻 诇讗 讬专砖讜 讘谉 讜讘转 讜讻讜' 讚谞讞诇讛 诪诪砖诪砖转 讻讜'] 讚讘讛"讗 谞诪讬 讛讬转讛 讜讚讗讬 诇注讜诇诐 讛住讘转 谞讞诇讛 讘砖讻讜诇谉 拽讬讬诪讬谉 讜讘讝讛 讗转讬 砖驻讬专 拽爪转 讚驻专讬讱 (讻讗谉 谞诪讞拽讬诐 讗讬讝讛 谞讞诇讛 砖诇讗 注"讬 [讬专讜砖转 讜]谞讬砖讜讗讬 讛讘转. 讜讝讛 拽讗讬 诇诪"讚 砖诇讗 讻住讚专谉 讚诪讜拽讬 讜讛注讘专转诐 诇讻讚专讘讬. 转讬讘讜转 讜谞"诇 砖讻讜讜谉 诇拽讜砖讬转 讛讙诪专讗 讚祝 拽"讟 注"讘 讜讗讬诪讗 砖讗专讜 讝讛) 讛讗诐 讛讗 讗"讻 谞诪爪讗 讛住讘转 讗诇讗 诪砖讜诐 讚讘讗诐 诇讗 驻住讬拽讗 讛住讘转 谞讞诇讛 砖讗诐 讻诇 讛讬讜专砖讬谉 拽讬讬诪讬谉 讘谞讛 讛讜讗 讛讬讜专砖 讛专讗砖讜谉 讜诇讗 诪讜住讘转 讛谞讞诇讛 诪砖讗"讻 讘讘转 讗祝 砖讘讗诐 讗诐 讬砖 诇讛 讘谉 诪讗讬砖 讗讞专 谞诪讬 讬讜专砖讛. 讜讗讜诇讬 讘讗诪转 专"讬 诇讗 住"诇 转讬专讜抓 专砖讘"讗 [注诇 拽讜砖讬转 讜讗"转 专讗砖讜谉] 讚诪拽专讗 诇讗 砖诪注讬谞谉 讗讬谉 诇讱 诪注讘讬专 讻讜' 专拽 转诇诪讜讚讗 谞拽讬讟 诇砖讜谉 讝讛 诪驻谞讬 砖讛讗诪转 讛讜讗 讻谉 讜讗讬 诪砖讜诐 讚诪诪讬诇讗 砖诪注讬谞谉 诪讚讻转讘 讘讘转 讜讛注讘专转诐 讜讗讬谞讱 讜谞转转诐 讛讬讬谞讜 诪砖讜诐 诇讗讜专讜讬讬 讚讬谉 讘讘转 讚讘谞讛 讜讘注诇讛 讬讜专砖讛 讜讻谉 诪砖诪注 诪驻讬' 专砖讘"诐 讘讛讚讬讗 讘住诪讜讱 讚祝 拽"讟 注"讘 讗讘诇 讛专砖讘"讗 诇讗 驻讬专砖 讻谉 讻诪"砖 诇拽诪谉 (讘讘讗 讘转专讗 讚祝 拽"讬 注"讗) 讘转讜住' 讘讚"讛 讟注诪讗 讜专"讬 讻转讘 砖诐 讘注谞讬谉 讗讞专. 讜讘讝讛 转诇讜讬 讛讜讗诐 转讗诪专 讻讗谉 讜讚讜"拽: 


讘讗"讚 讜讗"转 讗讞讬谉 讚讻转讘 专讞诪谞讗 诇诪讛 诇讬 讻讬讜谉 讚谞讞诇讛 诪诪砖诪砖 注讚 专讗讜讘谉 讻讜'  .   讘讝讛 讛讚讘讜专 砖讗讬谉 讻讗谉 诪拽讜诪讜 诇讻讗讜专讛 讙诐 讛拽讚讬诪讜 讗讞讬 讛讗讘 诇讜讗"转 讗讞专讜谉 讻讜' 讜讘讝讛 讗"砖 (注讛"讙) 讗诐 讬砖 谞"诪 讗诐 讛谞讞诇讛 注"讬 诪砖诪讜砖 讗讜 诪爪讚 注爪诪讜 讜讻诪"砖 诇注讬诇 [讘讚"讛 讜讛讗讞讬谉 诪谉 讛讗讘] 诇讗 拽砖讬讗 谞诪讬 注诇 讛转讜专讛 讗讞讬谉 讚讻转讘 专讞诪谞讗 诇诪讛 诇讬 讚谞讚注 诪诪砖诪讜砖 讻讜': 
讘住讛"讚 讜讬"诇 讚讗讬 诇讗 讻转讘 讗讞讬谉 讻讜' 诇诪"讚 讻住讚专谉 讜砖讗专讜 专"诇 讗砖转讜 讗讬谉 诪拽讜诐 诇讛讱 讬"诇 讜讗讜诇讬 讙诐 讗讬谉 拽讜砖讬讗 诇讚讬讚讬讛 讛讜讗"转 讻讬讜谉 讚讗讞讬 讛讗讘 爪专讬讱 诇讻转讜讘 诪砖讜诐 诪砖诪讜砖 讗讬 诇讗 讻转讘 讗讞讬谉 讘讛讻专讞 讛"讗 讗讞讬 讛讗讘 拽讜讚诪讬谉 讚讻讱 诪住讜讚专 讜讗祝 砖讗讘讬 讛讗讘 诇讗 讻转讬讘 [讜讗驻"讛 拽讜讚诐 诇讗讞讬 讛讗讘 讙诐 诇诪"讚 讻住讚专谉] 诪"诪 诪住讘专讗 拽讜讚诐 诇讗讞讬 讛讗讘 讜注讬讬谉:





专砖"砖

专"砖 讚"讛 讚转谞讬讗. 讜讻转讬讘 谞诪讬 讻讬 讗诐 诇砖讗专讜 讻讜' 讜诇讗讘讬讜. 诪砖诪注 讚诪驻专砖讜 讘讻诇诇 讜驻专讟 讻驻砖讟讬' 讜注诪砖"讻 讘谞转"注 (讚祝 拽"讘 讘') 讘住"讚:



专"砖 讚"讛 诪诇诪讚. 讗转讗 诇讙诇讜讬讬 注诇 住讚专 讻讜'. 讻爪"诇 讜诪诇转 驻讬 诪讬讜转专转:



讘讗"讚 讜谞转转诐 讗"谞 诇砖讗专讜 讛拽专讜讘. 讜讘住讛"讚 诪砖讱 诪诇转 讛拽专讜讘 诇诪讟讛 讜注诪砖"讻 讘谞转"注 讗讜转 讞'. 讗讘诇 讻讗谉 讛讜讗 诇诇讗 爪讜专讱 讚砖讗专讬 拽专讜讘讬诐 讛讻转讜讘讬诐 讗讞专 讻讬 讗诐 诇砖讗专讜 讘讗讜 讻讗谉 讘驻讬专讜砖. 讜诇诪注讜讟讬 讗诐 讜讗讞讜转 谞诪讬 砖诪注讬谞谉 诪谉 诪诪砖驻讞转讜 讜诪讛拽讬砖讗 讚讬专讜砖讛 砖谞讬讛 诇专讗砖讜谞讛 讚诇拽诪谉 (拽讬"讙 讘'):



专"砖 讚"讛 讗讚专讘讛 讜诪讛驻讻讬谞谉 讻讜'. 讜谞转转诐 讗"谞 诇讗讞讬讜. 讻爪"诇:



转讚"讛 讬讻讜诇 (讛讗'). 讜诇讗 驻专讬讱 讛砖转讗 砖讬拽讚讜诐 讗祝 诇讘谉 讻讜'. 讻爪"诇:



转讚"讛 讬讻讜诇 (讛讘'). 讜讬"诇 讻讜' 讘讘谉 讚讙专 讻讜'. 注"讻 专"诇 讚诪转 讘谉 讛讙专 讚讗"转 讚讛讙专 诪转 讗"讗 诇拽讬讬诐 砖讬专砖谞讜 讗讞讬讜. 讜讻谉 诪砖"讻 讜讘"讘 砖诇 讙专 讙"讻 讻讜讜谞转诐 讚诪转 讘谉 讛讘谉 讚讗诇"讻 讗讻转讬 诇"诪 诇讛 砖讬专砖谞讜 讗讞讬 讗讘讬讜. 讜拽"诇 讚讘诪转 讘谉 讛讙专 讗讘讬讜 讛讙专 讬专砖谞讜 讘拽讘专 讜讛讜讗 讬讜专讬砖 诇讘谞讬讜 讗讞讬 讛诪转 讘砖讜讛 诇讘谉 讛诪转 讜讗讬讱 讗转讛 拽讜专讗 讜讗诐 讗讬谉 诇讜 讘转 讜谞转转诐 讗"谞 诇讗讞讬讜 讜讻谉 讬拽砖讛 讘诪转 讘谉 讘谉 讛讙专 讬专砖讜 讗讞讬 讗讘讬讜 诪讗讘讬讛诐 讛讙专 讘砖讜讛 注诐 讗讘讬 讛诪转 讜讞诇拽讜 讬专砖讜 讗讞讬 讛诪转 注诐 讘谞讜 讘砖讜讛. 讜讬"诇 讚讬转驻专砖 讛拽专讗 注"讚 砖讛拽砖讛 专"驻 诇讗讘讬讬 诇拽诪谉 (拽"讬) 注"砖 讜讚讜"拽:

